title: Matt Hardy

text:
Huhtikuun 13. päivänä vuoden 2009 draftissa Matt sai siirron Rawiin ja Jeff jäi Smackdowniin.
Kesäkuun 22 päivän WWE Superstars -ohjelmassa Mattin suolet "levisivät" päin hänen syvempiä vatsalihaksiaan Triple Threat -ottelussa MVP:tä ja Kofi Kingstonia vastaan. Vamma piti hänet sivussa yli kuukauden. Hardy siirrettiin SmackDowniin 29. kesäkuuta, vaikka hän ei tuolloin vielä kyennytkään ottelemaan. Leikkaukseen Hardy meni 2. päivä heinäkuuta. Hardy palasi kehään 7. Elokuuta vierailevana tuomarina CM Punkin ja Jeff Hardyn väliseen otteluun WWE World Heavyweight Championshipista. Matt auttoi Jeffin voittoon ja tämän uran toiseen WWE:n Raskaan sarjan maailmanmestaruuteen. Seuraavalla viikolla Matt pelasti Jeffin ja John Morrisonin ja Hart Dynastyn hyökkäykseltä ja kääntyi taas kerran Faceksi eli "hyvikseksi". Seuraavan viikon SmackDownissa 21. elokuuta 2009, Matt pyysi veljeltään anteeksi vuoden alun tekojaan ja Hardyt ja Morrison kohtasivat kuuden miehen joukkueottelussa Tyson Kiddin ja David Hart Smithin muodostaman The Hart Dynastyn, sekä CM Punkin. Hardyt ja Morrison voittivat ottelun. Seuraavina viikkoina Hardy muodosti lyhytikäisen joukkueen The Great Khalin kanssa.


title: Matt Hardy

text: Helmikuun 16. 2010 WWE:n uuden ohjelman WWE NXT:n ensimmäisessä jaksossa esiteltiin kahdeksan WWE-sopimusta tavoittelevaa tulokasta ja heidän valmentajansa. Hardysta tuli Etelä-Afrikkalaisen Justin Gabrielin valmentaja. Gabrielin sanotaan muistuttavan nuorempaa Matt Hardya, vaikka todellisuudessa Hardy ei koskaan kyennyt yhtä näyttäviin hyppyihin kuin Gabriel. Gabrielin 450 asteen hyppy sai fanit haukkomaan henkeään. Maaliskuun 5. päivänä Hardy voitti karsintaottelunsa Drew McIntyreä vastaan ja selvitti tiensä WrestleMania XXVI:n Money in the Bank -tikapuuotteluun. Ottelun voitti Jack Swagger.


title: Matt Hardy

text:
Hardyn ja McIntyren välille kehittyi feudi (juonikuvio), kun McIntyre polki Hardyn päätä teränportaisiin joukkueottelussa. Hardyn pari oli R-truth ja McIntyren Jack Swagger. Seuraavan viikon SmackDownissa McIntyre hakkasi Hardyn uudelleen. Tämän johdosta SmackDownin toimitusjohtaja Theodore Long erotti McIntyren ohjelmasta ja samalla vei tältä samalla tämän Intercontinental-mestaruuden. McIntyre kuitenkin palasi SmackDowniin WWE:n hallituksen puheenjohtaja Vince McMahonin kirjoittaman nootin kanssa, jonka mukaan McIntyre oli taas WWE:n palkkalistoilla, sai mestaruustittelinsä takaisin ja ettei McIntyreä voi erottaa ilman McMahonin lupaa.
Over the Limit 2010 -tapahtumassa Hardy kävi McIntyren kimpuun heti, kun McIntyre oli hävinnyt vyönsä ottelussa Kofi Kingstonia vastaan. Tämän seurauksena McMahon hyllytti Hardyn SmackDownista ja seuraavalla viikolla McIntyrellä oli uusi kirje McMahonilta, jonka mukaan Hardyn hyllytys laajennettiin kaikkiin WWE:n ohjelmiin. 15. lokakuuta 2010 WWE ilmoitti että Matt Hardy on vapautettu sopimuksesta WWE:n kanssa.


title: Matt Hardy

text: Matt teki TNA-debyyttinsä 9. tammikuuta 2011 Genesis PPV:ssä. Rob Van Damilla oli tapahtumassa ottelu tuntematonta vastustajaa vastaan, mutta illan aikana vihjailtiin vastustan olevan TNA World Heavyweight Champion Jeff Hardy. Ottelun alkaessa alkoi soimaan tuntematon musiikki ja kehään asteli uudistunut Matt Hardy. Ottelu päättyi Matt Hardyn voittoon. Voitto oli epäpuhdas, koska Van Damin jalka oli peittovaiheessa köyden alla.


title: Jolo

text: Jolo on saari Filippiineillä. Se sijaitsee Sulusaarilla Mindanaon ja Borneon välissä.


title: Jolo

text: Jolon pinta-ala on 894 km² ja asukasluku noin 450 000. Jolon saarella sijaitsee Sulun maakunnan pääkaupunki Jolo. Kaupungissa asuu noin kolmannes koko saaren väestöstä.


title: Jolo

text: Abu Sayyaf -järjestö otti pääsiäispäivänä 23. huhtikuuta 2000 panttivangeiksi joukon Sipadanin saarella olleita länsimaalaisia turisteja, muun muassa suomalaiset Seppo Fräntin ja Risto Vahasen, ja veivät Joloon, jossa he olivat vankeina saman vuoden syyskuun 9. päivään saakka.


title: Martti Tarvainen

text: Martti Kustaa Tarvainen (6. elokuuta 1897 Pieksämäki – 2. marraskuuta 1985 Oulu) oli suomalainen kuvanveistäjä ja taidemaalari.


title: Martti Tarvainen

text: Tarvainen opiskeli vuosina 1915–1917 Turun Taideyhdistyksen piirustuskoulussa ja vuosina 1924–1925 Suomen Taideyhdistyksen piirustuskoulussa.


title: Kaede (Inuyasha)

text:
Kaede () on fiktiivinen henkilö manga- ja animesarja Inuyashassa.
Kaede on Kikyōn pikkusisko ja hänestä tuli kylän papitar Kikyon kuoltua. Hän on myös kylän vanhin ja samalla sen johtaja.


title: Kaede (Inuyasha)

text: Sisarensa vaatimuksesta, Kaede puolusti kylää yōkaita vastaan Kagomen, Kikyon reinkarnaation, saapumiseen saakka 50 vuotta myöhemmin. Kaede on avustanut Kagomea ja Inuyashaa ja kertonut heille paljon hyödyllistä tietoa. Hän on myös taistellut kaksikon rinnalla useaan otteeseen muun muassa oni Urasueta vastaan, joka herätti Kikyon henkiin. Kaede rakasti siskoaan paljon tämän ollessa elossa, mutta ei ole tyytyväinen tämän zombie-muotoon vaan toivoisi, että tämä olisi mieluummin kuollut.


title: Kaede (Inuyasha)

text: Hän on myös suojellut Kagomea ja tämän ystäviä usein. Inuyashan ollessa haavoittunut, hän ja Miroku loivat suojakentän etteivät yōkait pääsisi Inuyashan kimppuun. Kagome kutsuukin häntä usein "isoäidiksi", mutta vaikka Inuyasha ei alun jälkeen enää kutsukaan Kaedea aivan sellaisilla nimityksillä kuin "akka" tai "harppu", niin hänen käsityksensä tästä eivät aivan kylläkään muutu miksikään, vaan vähättelee häntä ikänsä tähden, ja kehottaakin pysymään mieluummin poissa toiminnasta – mutta hän tuntuu tämän tekevän silloin tällöin kuin Kaeden omaksi parhaaksi, ja Urasuen haavoitettua Kaedea kylään hyökätessään Inuyasha haistaakin ylilentävästä Urasuesta Kaeden veren, ja ilmeisesti juuri huolestumisen takia palaakin kylään, mutta tuntuu vähän pettyneeltä todetessaan Kaeden olevan vielä hengissä.


title: Kaede (Inuyasha)

text: Sarjan jatkuessa pidemmälle Kaede esiintyy kuitenkin harvemmin, kunnes häntä ei nähdä juuri koskaan.


title: Suomi huiput – 20 hittiä

text: Suomi huiput – 20 hittiä on Anita Hirvosen kokoelma-albumi.


title: Bolivian departementit

text: Bolivia on jaettu yhdeksään departementtiin (). Nämä ovat (departementin pääkaupunki suluissa):Jokainen departementti on jaettu provinsseihin ().


title: Bolivian departementit

text: Väkiluku ja väestötiheys vuonna 2012.


title: Länsi-Falkland

text: Länsi-Falkland (, ) on Etelä-Atlantin Falklandinsaarista toiseksi suurin. Sen erottaa Itä-Falklandista Falklandinsalmi.


title: Länsi-Falkland

text: Länsi-Falklandin pinta-ala on 4 532 km² ja sen välittömässä läheisyydessä sijaitsevat pienemmät saaret mukaan lukien 5 413 km².


title: Länsi-Falkland

text: Länsi-Falklandilla on alle kaksisataa asukasta. Suurin asutuskeskus on Port Howard saaren itärannikolla. Korkein kohta on Mount Adam 700 metriä merenpinnasta.


title: Hachiemon

text: Hachiemon () on hahmo manga- ja animesarja Inuyashassa. Hän on saanut nimensä japanilaisen sodan jumalan, Hachimanin, mukaan.


title: Hachiemon

text: Hachiemon on tanuki ja Mirokun ystävä. Miroku kutsuu häntä yleensä lempinimellä Hachi. Hachi on todella lojaali Mirokulle ja on pelastanut hänen elämänsä, kun tämä joutui Mushinin hyökkäyksen kohteeksi. Myōgan tapaan myös Hachi on yleensä pelkurimainen.


title: Hachiemon

text: Hachi esiintyy sarjassa melko harvoin. Yleensä hän käyttää muodonmuuttamistaitoaan muuttuakseen lentäväksi olennoksi kantaen Inuyashaa ystävineen. Hän on myös kertaalleen muuttunut Mirokuksi huijaten eri kylien asukkeja.


title: Toshihiko Nakajima

text: Toshihiko Nakajima (; 12. elokuuta 1962 Nagoya, Aichi – 8. syyskuuta 2017 Tokio) oli japanilainen ääninäyttelijä.


title: Päivään uuteen

text: Päivään uuteen on Anita Hirvosen studioalbumi, joka julkaistiin vuonna 1984.


title: Xanthe Terra

text: Xanthe Terra ("Kullankeltainen maa") on laaja alue Marsin päiväntasaajan pohjoispuolella. Alueella on Nanedi Valles -niminen laakso, joka on luultavasti veden muinoin kovertama. Xanthe Terrasta pohjoiseen sijaitsee Chryse Planitian tasanko.


title: Sojuz TM-25

text: Sojuz TM-25 oli Venäjän avaruusjärjestön 30. miehitetty lento Mir-avaruusasemalle ja 25. Sojuz-kapselin vierailu sinne. Kyseessä oli 101. Sojuz-lento. Laukaisu Sojuz-kantoraketilla Baikonurin kosmodromilta tapahtui 10. helmikuuta 1997 kello 14:09 UTC ja aluksen paluu maahan 14. elokuuta 1997 kello 9:10 UTC. Radiokutsu oli Сириус, Sirius. Lennon pituus oli miltei 185 vuorokautta.


title: Sojuz TM-25

text: Laukaistiin:


title: Sojuz TM-25

text: Varamiehistö (joka ei lentänyt)


title: Sojuz TM-25

text: Laskeutuivat


title: JBL

text: JBL voi tarkoittaa seuraavia:


title: Jaken

text: Jaken () on henkilö manga- ja animesarja Inuyashassa.


title: Jaken

text: Jaken on Sesshōmarun palvelija. Hän on pieni vihreä yōkai ja todella uskollinen Sesshōmarulle. Aseenaan hän kantaa sauvaa, Jintōjō, jolla hän voi syöstä liekkejä. Sillä saa myös auki Inu no Taishon haudan.


title: Jaken

text: Jaken oli alun perin muiden samaa lajia edustavien demonien lordi. Hän taisteli armeijansa kanssa toista demoniheimoa vastaan, kun hänen vihollistensa johtaja sai Jakenin kuristusotteeseen. Silloin Sesshōmaru saapui ja käski tätä demonia väistämään, koska tämä oli Sesshōmarun tiellä. Demoni ei kuitenkaan totellut ja Sesshōmaru tappoi tämän samalla pelastaen Jakenin.


title: Jaken

text: Nähdessään tämän Jaken käski joukkojaan siirtymään Sesshōmarun tieltä. He polvistuivat tämän eteen ja antoivat tietä. Jaken, ihastuneena Sesshōmarun voimista (ja hänen ulkonäöstään), Jaken käski joukkojaan unohtamaan hänet ja lähti Sesshōmarun mukaan. Hän kysyi vasta myöhemmin sopiko se Seshōmarulle itse.


title: Jaken

text: Ajan myötä Jakenista on tullut Sesshōmarun läheisin alainen ja saanut tältä useita pieniä tehtäviä. Vaikka Sesshōmaru ei koskaan osoita Jakenille kiltteyttä, tämän palvova asenne, uskollisuus ja palvelualttius menevät usein absurdiuden puolelle: esimerkiksi jos vaikuttaa siltä, että Sesshōmaru olisi vähällä aivastaa, Jaken tekee sen tämän puolesta.


title: Jaken

text: Jaken on myös tullut toimeen hyvin Rinin kanssa ja yrittänyt suojella tätä parhaansa mukaan, vaikka joskus tekeekin sen siinä toivossa, että Sesshōmaru sanoisi siitä hyvästä hänelle "jotain mukavaa".


title: Itä-Falkland

text: Itä-Falkland (, ) on Etelä-Atlantin Falklandinsaarista suurin. Falklandinsalmi erottaa sen Länsi-Falklandista.


title: Itä-Falkland

text: Itä-Falklandin pinta-ala on 6 605 km². Saarella oli 2 197 asukasta vuonna 2001, mikä on enemmistö koko Falklandinsaarten väestöstä. Vuonna 1996 väkiluku oli 2 352.


title: Itä-Falkland

text: Itä-Falklandilla sijaitsee Falklandinsaarten pääkaupunki Stanley. Saari on 140 kilometriä pitkä ja 88 kilometriä leveä. Sen korkein kohta kohoaa 705 metriin merenpinnasta.


title: Matkaenduro

text: Matkaenduro on moottoripyörä, joka on yhdistelmä katupyörää ja kilpaenduroa. Kutsutaan myös nimellä katuenduro, jolloin tarkoitetaan yleensä enemmän asvalttikäyttöön tarkoitettua pyörää. Suosittuja matkaenduromalleja ovat mm. BMW GS, KTM Adventure, Kawasaki KLR, Suzuki DRZ, Suzuki V-Strom ja Honda XL -sarjat.


title: Matkaenduro

text: Tyypillisiä ominaisuuksia matkaendurolle ovat pinnavanteet, suuret joustovarat, iso bensatankki, pystyssä oleva istuma-asento, yksi tai kaksi sylinteriä ja 150-220 kg painoa. Monet matkaendurot on rakennettu kisaenduron moottoria miedontamalla ja lisäämällä tieliikennekäyttöön vaadittavat ominaisuudet. Vaikka monet kuljettajat tuskin koskaan vievät pyöriään metsään, ovat monet mallit silti erittäin maastokelpoisia kuten LC4:set ja DRZ:tat. Toiset painavammat mallit ovat sitten mukavia ajaa sekä asvaltilla että sorateillä kuten GS-sarja.


title: Leevi Kuuranne

text:
Leevi Asser Kuuranne (ent. Lindström, 2. helmikuuta 1915 Tampere – 19. heinäkuuta 1965 Helsinki) oli suomalainen näyttelijä. Kuuranne esiintyi muun muassa Matti Kassilan ohjaamassa elokuvassa "Komisario Palmun erehdys", jossa hän näytteli hovimestari ”Butler” Veijosta. Muita tunnettuja rooleja olivat Kustaa IV Aadolf Edvin Laineen elokuvassa "Sven Tuuva" ja torikauppias Jormalainen Jack Witikan "Pikku Pietarin pihassa".
Ammattinäyttelijän uransa Kuuranne aloitti Tampereen Teatterissa juuri ennen sotaa. Sotien välillä hän sai kiinnityksen Kemin Teatteriin. Sota-aikana hän näytteli puoli vuotta Karhumäen Teatterissa. Vuonna 1945 hänet kiinnitettiin Jyväskylän Työväen Teatteriin. Sieltä Kuuranne siirtyi Turun kaupunginteatteriin, missä hän teki suuren joukon mittavia klassisia rooleja. Vuonna 1955 Kuuranne kiinnitettiin Tampereen Teatteriin, josta hän lähti yhdessä teatterinjohtaja Sakari Puurusen kanssa Helsingin Kansanteatteri-Työväenteatteriin (nyk. Helsingin kaupunginteatteri) 1959. Kuuranne näytteli myös Radioteatterissa ja Televisioteatterissa.


title: Leevi Kuuranne

text: Kuuranne kuoli vaikeaan sairauteen 50-vuotiaana heinäkuussa 1965. Hänet on haudattu Honkanummen hautausmaalle.


title: Leevi Kuuranne

text: Leevi Kuuranne oli naimisissa Raili Kuuranteen (o.s. Valkola, ent. Pohjanheimo, 1919–2010) kanssa. Perheeseen syntyi viisi lasta; Veli-Pekka Kuuranne (1947), Jorma Kuuranne (1948), Jukka Kuuranne (1950), Marja-Liisa Kuuranne-Autelo (1954) ja Ilkka Kuuranne (1956). Heistä Marja-Liisa Kuuranne-Autelo on Teatterikorkeakoulun teatteritaiteen laitoksen johtaja ja lausuntataiteilija (Malla Kuuranne). Jukka Kuuranne on KOM-teatterin käyttöpäällikkö-äänisuunnittelija ja valaistustaiteilija. Perheeseen kuuluu myös televisiotuottaja ja ohjaaja Erkki Pohjanheimo Raili Kuuranteen edellisestä avioliitosta.Esko-patsaat


title: Leevi Kuuranne

text: Kunniakirjat (vuoden parhaana palkittu)


title: Leevi Kuuranne

text: Lähde:Suomen kansallisfilmografia


title: Hardy Boyz

text: The Hardy Boyz oli showpainin tag team -joukkue, jonka muodostivat pohjoiscarolinalaiset veljekset Jeff Hardy ja Matt Hardy. Joukkue tunnetaan parhaiten ajastaan World Wrestling Entertainmentissa. Joukkueen nimi vaihteli vuosien mittaan. Käytössä on ollut muun muassa Hardy Boyz, The New Brood, Team Xtreme ja The Hardys. Team Xtremeen kuului Hardyjen lisäksi myös Mattin tyttöystävä Lita.


title: Hardy Boyz

text: Hardyjen kotikaupunki on Cameron, Pohjois-Carolina, jossa veljekset ovat syntyneet. Joukkueen jäsenillä oli monia lopetusliikkeitä, kuten kaikkien käyttämä Twist of Fate, Jeffin Swanton Bomb. Lita käytti Litasault-nimistä Moonsault-hyppyä ja Litacanranaksi nimeämäänsä Hurracanranaa . Hardyt voittivat yhdessä WWE:n joukkuemestaruuden kuudesti. Lisäksi kummatkin Hardyt sekä Lita voittivat kaikki lukuisia soolomestaruuksia. Hardyt aloittivat painiuransa vuonna 1993 Jeffin ollessa 16-vuotias ja Mattin ollessa 20-vuotias. Ensin he painivat itseperustamassaan painiorganisaatiossa nimeltä Organization of Modern Exrteme Wrestling Grappling Artsissa eli OMEGA:ssa voittaen kyseisen promootion joukkuemestaruuden. Hardyjen ja Litan lisäksi myös muutama muu painija on noussut OMEGA:sta aina WWE:hen ja TNA:han. Seuraavina vuosina Hardyt painivat muissa pienissä pohjoiscarolinalaisissa promootioissa voittaen esimerkiksi National Wrestling Alliancessa NWA 2000 Tag Team -mestaruuden.


title: Hardy Boyz

text: Hardyt pääsivät nykypäivän merkittävimmän painiorganisaation WWE:n palkkalistoille vuonna 1998. Myöhemmin he nousivat kuuluisiksi ja kävivät likimain legendaarisia feudeja eli juonikuvioita Dudley Boyzia, Edgeä & Christiania sekä Brock Lesnaria vastaan.


title: Hardy Boyz

text: Hardy Boyz tuli tunnetuksi lähinnä TLC (Tables Ladders and Chairs) -otteluistaan The Dudley Boyzia ja Edge & Christiania vastaan. Näistä tunnetuin lienee Wrestlemania X-7 käyty ottelu. Jeff sai potkut WWE:stä huumeongelmiensa takia. Sen jälkeen Jeff paini hetken TNA:ssa, kunnes huomasi, ettei saanut toivomaansa näytillepanoa. Elokuun neljäntenä vuonna 2006 Jeff palasiWWE:n Raw-brändiin, mutta vuoden 2008 draftissa Jeff sai siirron SmackDowniin ja Matt siirrettiin SmackDownista ECW-brändiin.


title: Hardy Boyz

text: Hardy Boyz aloitti nousunsa kohti kuuluisuutta, kun saivat yllättävän voiton Kaientaista, jonka muodostivat Scoichi Funaki ja Mens Teioh syyskuun 27. päivänä vuonna 1998 Sunday Night Heatissa. Hardyt alkoivat tulla jopa joukkuemestaruushaastajiksi kun Michael Hayes alkoi manageroida heitä. Kesäkuun 29. 1999 Hardy Boyz voitti Acolytes Protection Agencyn voittaakseen ensimmäisen WWF:n joukkuemestaruutensa, mutta hävisivät tittelit alle kuukautta myöhemmin takaisin APA:lle. Lopulta Hardyt antoivat potkut Hayesille elokuussa 1999 ja kääntyivät heeleiksi eli "pahiksiksi" liittouen Gangrelin kanssa ja tulivat osaksi The New Brood -joukkuetta. Voitettuaan sarjan otteluita Edgeä ja Christiania vastaan Hardy Boyz nimitettiin "Terri Invitational Tournamentiin", jonka voittajat saisivat Terri Runnelsin managerikseen. Hardy Boyz voitti turnauksen ja sai Runnelsin managerikseen. Hardyt voittivat kaikkien aikojen ensimmäisen joukkuetikas-ottelun No Mercyssä Edgeä ja Christiania vastaan. Fanit olivat niin vaikuttuneita ottelun jälkeen, että kun Edge ja Christian olivat keskenään kehässä, fanit antoivat heille suuret suosionosoitukset. Saman fanit tekivät kummallekin joukkueelle vielä seuraavan illan Raw is Warissa. Niin alkoi miltei kaksi vuotta kestänyt kilpailu Hardy Boyzin ja Edgen ja Christianin välillä. Tähän aikaan Hardyjen manageriksi tuli Lita.


title: Hardy Boyz

text:
Vuosina 2006–2007 Hardyt palasivat yhteen. He ottelivat Shawn Michaelsin ja Triple H:n muodostamaa D-Generation X:ää vastaan ja Joey Mercuryn, Johnny Nitron (nykyisen John Morrisonin) ja Melinan MNM-joukkuetta ja heidän liittolaisiaan vastaan. He ottelivat paluu-ottelunsa ECW:ssä F.B.I:tä (Fully Blooded Italians) vastaan, jonka Hardyt myös voittivat. Tähän mennessä heillä on ollut jo muutamia Ladder-otteluita toisia joukkueita vastaan, kuten vuoden 2006 Armageddonissa käyty neljän joukkueen joukkuemestaruus-ottelu, jonka lopulta voittivat Brian Kendrick ja Paul London. Hardyt tekivät ottelussa erään extreme-liikkeen, jonka seurauksena tikkaat osuivat Joey Mercuryn nenään, joka murtui.
Hardy Boyz voitti kuudennen joukkuemestaruutensa 2.4.2007 voittaessaan "World Tag Team Championship Battle Royal" -ottelun.


title: Hardy Boyz

text: The Hardy Boyz kamppaili MVPtä ja Mr.Kennedyä vastaan ECWssä 13. marraskuuta 2007. The Hardy Boyz hävisi ottelun. Vuoden 2008 heinä- ja kesäkuussa Hardyillä oli kaksi ottelua silloisia joukkuemestareita, John Morrisonia (entinen Johnny Nitro) ja The Miziä vastaan. Kummatkin joukkueet voittivat toisen otteluista.


title: Siebel Si 204

text: Siebel Si 204 oli saksalainen, Siebel Fh 104:ään perustuva kaksimoottorinen matkustajakone, jota käytettiin myös pommituskonelentäjien koulukoneena toisen maailmansodan aikana.


title: SEAT Altea

text: SEAT Altea on SEATin vuosina 2004–2015 valmistama tila-automalli. Sen korvasi crossover-malli SEAT Ateca. Auto on nimetty Espanjassa sijaitsevan Altean kaupungin mukaan.


title: SEAT Altea

text: Vuoden 2004 Euro NCAP -kolaritestistä Altea sai tulokseksi täydet viisi tähteä.


title: SEAT Altea

text: Altea esiteltiin Geneven autonäyttelyssä keväällä 2004. Samana syksynä esiteltiin myös suurempi SEAT Toledo, joka on muotoilultaan hyvin samanlainen. Autot perustuvat samalle Volkswagen Groupin A5-pohjalevylle kuin esimerkiksi Volkswagen Golf V.


title: SEAT Altea

text: Bensiinimoottoreina olivat aluksi 1,6 8V (102 hv) ja 2,0 FSI (150 hv), jossa oli suorasuihkutus. Dieselmoottoreina olivat pumppusuutintyyppiset 1,9 TDI (105 hv) ja 2,0 TDI (140 hv).


title: SEAT Altea

text: Vuonna 2006 valikoimaan lisättiin 1,4 16V (85 hv), turboahdettu 2,0 TFSI (200 hv) ja 2,0-litraisen dieselin 170-hevosvoimainen versio. Pariisin autonäyttelyssä syksyllä esiteltiin pidennetty Altea XL -malli.


title: SEAT Altea

text: Seuraavana vuonna markkinoille tuli myös XL:ään perustuva Altea Freetrack, jossa on korotettu maavara ja suuremmat mustat puskurit, joilla autosta on pyritty tekemään maastokelpoisempi. Se oli saatavana etu- tai nelivetoisena.


title: SEAT Altea

text: Loppuvuonna 2006 uutena moottorina mallistoon lisättiin turboahdettu 1,8 TSI (160 hv). Vuoden 2007 lopulla tuli markkinoille 1,4 TSI (125 hv).


title: SEAT Altea

text: Vuonna 2009 Altea koki kasvojenkohotuksen, jossa se sai muun muassa uudenlaisen etupuskurin. Sisällä ohjauspyörä oli uusi ja käytetyt materiaalit aikaisempaa korkeatasoisempia. Uutena moottorina oli nestekaasua polttoaineenaan käyttävä versio 1,6-litraisesta. 2,0 TFSI:n teho nousi 211 hevosvoimaan ja 2,0 FSI poistui mallistosta. 1,9-litraisesta dieselistä tuli tarjolle 90-hevosvoimainen versio (105-hevosvoimainen poistui vuoden 2010 alussa) ja 2,0 TDI:n 170-hevosvoimainen versio muuttui yhteispaineruiskutteiseksi.


title: SEAT Altea

text: Vuoden 2009 lopulla esiteltiin yhteispaineruiskutteinen 1,6 TDI (105 hv). Seuraavan vuoden alussa 1,2 TSI (105 hv) korvasi 1,6-litraisen, josta jäi tarjolle ainoastaan nestekaasukäyttöinen versio. Syksyllä 1,9-litraisen TDI:n 90-hevosvoimainen tehoversio korvattiin samantehoisella 1,6 TDI:llä ja nyt myös 140-hevosvoimainen 2,0 TDI sai yhteispaineruiskutuksen.


title: 1-dodekaanitioli

text: 1-dodekaanitioli on orgaaninen yhdiste (tioli), joka on normaaliolosuhteissa olomuodoltaan väritöntä - vaaleankeltaista nestettä, jolla on tunnusomainen haju. Sen kemiallinen kaava on CHSH. 1-dodekaanitiolista käytetään myös nimityksiä "dodekyylimerkaptaani" ja "lauryylimerkaptaani".


title: 1-dodekaanitioli

text: 1-dodekaanitiolin moolimassa on 202,4 g/mol, sulamispiste −7 – −9 °C, kiehumispiste 266–285 °C, suhteellinen tiheys 0,85 g/cm (vesi = 1,0 g/cm), ei liukene veteen, leimahduspiste 88 °C o.c. ja CAS-numero 112-55-0.


title: 1-dodekaanitioli

text: Ärsyttää silmiä, ihoa, ja hengitysteitä. Pitkäaikainen alistus voi aiheuttaa ihon herkistymistä. Palaessaan muodostaa myrkyllisiä yhdisteitä.


title: Clydesdalenhevonen

text: Clydesdalenhevonen on Skotlannista kotoisin oleva kylmäverinen hevosrotu.


title: Clydesdalenhevonen

text: Clydesdalenhevosen pää on hienostunut, silmät suuret, otsa leveä ja profiili suora. Kaulan tulisi olla kaartuva ja hyvin kiinnittynyt. Lavat ovat loivanpuoleiset. Selkä on tiivis, rintakehä laaja ja takaosa lihaksikas. Jalat ovat hyvin kestävät ja nivelet kookkaat. Vuohiskarvat ovat pitkät. Liikkeet ovat eloisat ja verrattain näyttävät. Säkäkorkeus on nykyisin noin 168 cm ja väritys yleensä ruunikko.


title: Clydesdalenhevonen

text: Clydesdalenhevonen on kotoisin Skotlannista, Lanarkshiren Clyden alueelta, missä sen jalostus aloitettiin 1700-luvun keskivaiheilla. Aluksi clydesdalenhevosia jalostettiin risteyttämällä paikallisia tammoja belgialaisten kylmäveristen ja flaamilaisten flanderinhevosorien kanssa. Tämä varhainen hevostyyppi tuli kuuluksi vetovoimistaan.


title: Clydesdalenhevonen

text: 1800-luvulla ja erityisesti vuosisadan loppupuolella clydesdalenhevoseen sekoitettiin paljon shirehevosta, mikä kasvatti rodun kokoa. Clydesdalenhevosesta tuli nopeasti suosittu kuormajuhta hiililastien vetämiseen ja rotu levisi myös Englantiin.


title: Clydesdalenhevonen

text: Vuonna 1877 perustettiin "The Clydesdale Horse Society" Britannian ensimmäisenä kylmäverihevosrotuyhdistyksenä. Clydesdalenhevosesta tuli pian tunnettu muuallakin maailmassa kuten Australiassa sekä Pohjois- ja Etelä-Amerikassa. Rodun ensimmäinen kantakirja perustettiin vuonna 1878.


title: Papilloomavirukset

text: Papilloomavirukset (, HPV) ovat DNA-viruksia. Papilloomaviruksen alatyyppejä on suuri määrä, ja osa niistä on ihmisessä täysin oireettomia. Tietyt alatyypit aiheuttavat muun muassa syyliä, kondyloomaa sekä kohdunkaulan syöpää. Voimakkaasti yleistyneen kurkunpään syövän taustalla saattaa niin ikään olla kohdunkaulan syöpää aiheuttavat alatyypit, kun tartunta on saatu suuseksin välityksellä.


title: Papilloomavirukset

text:
Papilloomavirukset aiheuttavat 6–8 prosenttia, naisilla jopa 12 prosenttia, kaikista syövistä.
Harald zur Hausen sai vuonna 2008 Nobelin lääketieteen palkinnon löydettyään 1980-luvulla syöpää aiheuttavia papilloomaviruksia ja työn seurauksena saatiin vuonna 2006 kehitettyä rokote. Tämän jälkeen murrosikäisiä ja nuoria aikuisia on rokotettu lukuisissa maissa sukupuoliteitse tarttuvia syöpävaarallisia alatyyppejä vastaan. Suomessa murrosikäisten tyttöjen HPV-rokotukset otettiin kansalliseen rokotusohjelmaan syksyllä 2013.


title: Papilloomavirukset

text: Papilloomavirukset ovat väestössä varsin yleisiä; erään tutkimuksen mukaan Yhdysvalloissa kunakin ajanhetkenä noin neljännes naisista on HPV-positiivisia. Papilloomainfektiot yleistyvät voimakkaasti sukukypsyyden saavuttamisen myötä ja 50 ikävuoteen mennessä noin 80 % naisista on jossakin elämänsä vaiheessa saanut ainakin yhden alatyypin HPV-tartunnan. Valtaosa HPV:n esiintyvyyttä koskevista tiedoista kattaa vain naispuolisen väestön johtuen suurempien haittojen painottumisesta naisiin. Miesten keskuudessa esiintyvyyden arvellaan kuitenkin olevan samaa luokkaa kuin naisilla.


title: Papilloomavirukset

text: Arviot papilloomaviruksen esiintyvyydestä väestössä vaihtelevat huomattavasti (välillä 14–90 %) riippuen mittaustavasta. Sellaisten henkilöiden osuus väestöstä, joilla on jossakin vaiheessa elämäänsä ollut minkä tahansa alatyypin HPV-infektio, on luonnollisesti huomattavasti suurempi kuin sellaisten henkilöiden osuus, joilla mittaushetkellä on korkean riskin alatyypin aiheuttama infektio.


title: Papilloomavirukset

text: Papilloomaviruksia tunnetaan yli 100 alatyyppiä, jotka poikkeavat toisistaan lähinnä pintaproteiinien osalta. Alatyypistä riippuen virus käyttää isäntäsoluinaan ihon tai limakalvon keratinosyyttejä; osa alatyypeistä on oireettomia, mutta osa aiheuttaa syyliä. Ns. korkean riskin alatyypit ovat viruksia, jotka eivät aiheuta akuutteja limakalvo-oireita, mutta voivat aiheuttaa pitkäkeskoisen infektion, joka altistaa kohdunkaulan syövälle. Terveydelliseen riskiin perustuvan jaottelun lisäksi papilloomavirukset voidaan luokitella sukupuoliteitse leviäviin alatyyppeihin ja ei-seksuaalisesti leviäviin alatyyppeihin.


title: Papilloomavirukset

text: Eri HPV-alatyypit aiheuttavat erilaisia sairauksia ja osa niistä on myös täysin oireettomia. Siksi yhden sairauden esiintyminen ei automaattisesti johda muihin (esimerkiksi kondylooman saaminen ei aiheuta kohdunkaulansyöpää). Toisaalta sama henkilö voi saada tartunnan useammastakin eri alatyypistä, joten sairaudet eivät myöskään automaattisesti sulje toisiaan pois.


title: Papilloomavirukset

text: Ei-sukupuoliteitse leviävät, ihossa elävät HPV-alatyypit aiheuttavat varsinkin lapsilla syyliä raajoissa. Syyliä aiheuttavia viruksen alatyyppejä ovat muun muassa HPV-1, HPV-2, HPV-3, HPV-4, HPV-7 ja HPV-10. Alatyypistä riippuen syylät ovat koholla ihon pinnasta tai kasvavat sisäänpäin. Ne myös usein kutiavat, ja lasten raapiessa niitä ne saatavat puhjeta vuotaen hieman verta. Infektiot leviävät helposti ihokontakteilla, mutta ne menevät itsestään ohi muutamien viikkojen ja kuukausien aikana. Iholla elävät HPV-alatyypit eivät leviä sukupuolielimiin tai muille limakalvoille. Käsihygienian avulla syylien leviämistä voi ehkäistä melko tehokkaasti.


title: Papilloomavirukset

text: Kondylooma eli visvasyylä on sukupuoliteitse leviävä limakalvosairaus, jolle tunnusomaisia oireita ovat helposti erotettavissa olevat sukupuolielinten alueella esiintyvät syylämäiset muutokset. Anaaliseksin yhteydessä kondylooma voi siirtyä myös peräaukon limakalvolle. Kondyloomaa aiheuttavia HPV-alatyyppejä ovat muun muassa tyypit 6, 11, 42, 43, 44, ja 55. N. 90% tavattavista kondyloomatapauksista on kahden HPV-alatyypin (alatyypit 6 ja 11) aiheuttamia. Kyseessä ovat siis eri alatyypit kuin niin sanotun korkean riskin alatyypit, jotka aiheuttavat kohdunkaulan syöpää.


title: Papilloomavirukset

text: Niin sanotut korkean riskin HPV-virukset (mm. 16, 18, 31, 33, 35, 39, 45 ja 51) altistavat naispuoliset kantajansa kohdunkaulan syövälle. Useimmissa tutkimuksissa lähes kaikki kohdunkaulan syöpään sairastuneista naisista ovat saanet HPV-infektion ennen sairastumista. Näitä korkean riskin alatyyppejä tunnetaan 13kpl, mutta väestötasolla kaksi merkittävintä alatyyppiä ovat tyypit 16 ja 18, jotka aiheuttavat yli 70 % kaikista syöpätapauksista. Miehillä nämä korkean riskin alatyypit voivat aiheuttaa syöpää penikseen, peräsuoleen ja nieluun.


title: Papilloomavirukset

text: Muiden muassa tyypit 6 ja 11 voivat aiheuttaa kondyloomaa. Pitkäaikaiset, muun muassa tyyppien 16 ja 18, infektiot voivat johtaa hoitamattomana kohdunkaulan syövän kehittymiseen.


title: Papilloomavirukset

text: Verestä voidaan määrittää HPV-vasta-aineet, joiden esiintymistä voidaan pitää merkkinä infektiosta. Vasta-aineista voidaan myös erotella korkean riskin HPV-alatyyppien vasta-aineet. Vasta-ainetestaukseen liittyy kuitenkin merkittäviä ongelmia, joista eräs on se, että alatyyppien suuren lukumäärän vuoksi se tunnistaa runsaasti vääriä positiivisia tuloksia - toisin sanoen myös täysin oireettomat ja riskittömät HPV-alatyypit aikaansaavat elimistössä immuunireaktion. Tämän vuoksi henkilö voi olla vasta-ainekokeessa positiivinen, mutta hänellä ei silti ole merkittävää sairausriskiä. Toinen ongelma liittyy viiveeseen infektion alun ja vasta-aineiden muodostumisen välillä: jos verinäyte otetaan heti tartunnan saamisen jälkeen, testi voi olla negatiivinen vaikka henkilöllä on käynnissä oleva HPV-infektio.


title: Papilloomavirukset

text: Papilloomaviruksen aiheuttamia solumuutoksia kohdunkaulan limakalvossa voidaan tutkia PAPA-kokeessa, jossa emättimen kautta otetusta solunäytteestä saatavia soluja tutkitaan mikroskooppisesti. PAPA-koe suositellaan suoritettavaksi noin vuosi ensimmäisen sukupuolikontaktin jälkeen tai viimeistään 25 vuoden iässä. Mikäli edellisen PAPA-kokeen solukuva on normaali ja seksikumppani pysyy samana, sopivana testivälinä pidetään 2–3 vuotta. Uutta PAPA-koetta suositellaan aina noin vuoden kuluttua uuden kumppanin kanssa aloitetusta suhteesta riippumatta siitä mitä ehkäisymuotoa on käytetty.


title: Papilloomavirukset

text: Miehille ei ole käytössä yleisesti hyväksyttyä seulontatestiä papilloomaviruksen toteamiseksi.


title: Papilloomavirukset

text: 100 %:sta suojaa HPV-tartunnalta on vaikea saada, mutta omalla toiminnalla voi oleellisesti vaikuttaa tartuntariskiin. Vaikka kondomin käyttö suojaa erittäin tehokkaasti useimpia sukupuolitauteja vastaan, papilloomaviruksen osalta sen tarjoama suoja on vain noin 70 %. Tämä johtuu pääosin siitä, että virus voi tarttua myös muilta kuin kondomin peittämiltä iho- ja limakalvoalueilta. Koska varmaa suojaa tartunnan estämiseksi on vaikea saada, PAPA-testi suositellaan suoritettavaksi aina seksikumppanin vaihtumisen yhteydessä (ks. yllä). Kondomin lisäksi on viitteitä siitä, että joidenkin liukastevoiteiden sisältämät antimikrobiaaliset ainesosat vähentävät papilloomavirustartuntoja. Virus leviää vain iho- tai limakalvokontaktien kautta, joten pisaratartunnat ovat erittäin harvinaisia. Joidenkin tutkimuksien mukaan intiimialueiden karvojen poisto voisi lisätä riskiä saada papilloomavirus tai ontelosyylävirus, jota esiintyy myös paljon sukupuolielimien iholla.


title: Papilloomavirukset

text: Julkisissa- ja yhteissuihkutiloissa olisi hyvä käyttää sandaaleja. HPV voi aiheuttaa erittäin merkittäviä terveyshaittoja mm. kasvaimia ja kivuliaita ihonpoistoja jalkapohjiin, joiden hoitaminen voi kestää vuodenkin.


title: Kaskisaari

text: Kaskisaari () on saari läntisessä Helsingissä. Se sijaitsee Lauttasaaren ja Lehtisaaren välissä. Kaskisaari kuuluu Lehtisaaren osa-alueeseen ja Lauttasaaren kaupunginosaan. Kaskisaari on asuinalueena Suomen arvostetuimpia. Kaskisaarelle johtaa kaksi siltaa Lehtisaaren eteläkärjestä ja Lauttasaaren pohjoiskärjestä. Lauttasaaren puoleinen silta on vain kevyelle liikenteelle. Helsingin bussilinja 34:n toinen päätepysäkki on Kaskisaaressa.


title: Kaskisaari

text: Kaskisaaren historia modernina asuinalueena on melko lyhyt. Saari oli kokonaisuudessaan kahden miehen, apteekkineuvos Idmanin sekä liikemies Schusterin, omistuksessa 1950-luvun loppupuolelle saakka. Tällöin saarella sijaitsi ainoastaan kourallinen rakennuksia. Vaikka kaupunki kehittyi ja kasvoi Kaskisaaren ympärillä, ensimmäiset nykyisistä asukkaista muuttivat saarelle vasta vuonna 1961.


title: Falklandinsalmi

text: Falklandinsalmi (, ) on eteläisen Atlantin salmi, joka erottaa Itä- ja Länsi-Falklandin saaret toisistaan. Se on 80 kilometriä pitkä ja 2–32 kilometriä leveä.


title: Falklandinsalmi

text: John Strong löysi ja nimesi Falklandinsalmen vuonna 1690.


title: Falklandinsalmi

text: Länsi-Falklandin suurin asutuskeskus Port Howard sijaitsee Falklandinsalmen rannalla. Salmeen kuuluu lukuisia saaria.


title: Busta Rhymes

text: Busta Rhymes (oikealta nimeltään Trevor Smith, Jr., s. 20. toukokuuta 1972 Brooklyn, New York, New York) on yhdysvaltalainen rap-artisti ja näyttelijä.


title: Busta Rhymes

text: Smithin vanhemmat erosivat hänen ollessa 12-vuotias. Hän löysi hip hopin kuuntelemalla radiosta Zulu Beats Radio Show’ta, mikä herätti hänen uransa. Kolmen vuoden päästä hän perusti yhtyeen. Smithin vanhempien ero vaikutti hänen elämäänsä, kuten myös hänen uskonnollisiin ajatuksiinsa – Smith nimesi itsensä "Born Justice God Allahiksi".


title: Busta Rhymes

text: Smithin ensimmäinen kosketus hip hopiin oli vuonna 1986, kun hän meni Turtlehook Junior High Schooliin, Long Islandille. Hän perusti yhtyeen nimeltä Leaders of The New School, ystäviensä Charlie Brownin, Dinco D:n ja serkkunsa Milon kanssa. Vuonna 1989 yhtye sai levytyssopimuksen Elektra Recordsin kanssa. Kahden vuoden päästä yhtye levytti albumin "Future Without a Past". Toisen albumin ("T.I.M.E.") jälkeen yhtye hajosi ja Busta Rhymes aloitti uransa menestyvänä sooloartistina.


title: Busta Rhymes

text: Kolmen vuoden päästä Busta Rhymes teki levytyssopimuksen Sheikh Shariifin kanssa ja levytti ensimmäisen soololevynsä "The Coming", joka myi platinaa. Sen ensimmäinen single oli 'Anaa Ku Waso!'. Busta aloitti myös Flipmode Squad -yhtyeensä. Vuonna 1997 hänen toinen levynsä "When Disaster Strikes" oli menestys Euroopassa. Vuonna 2001 julkaistu "Genesis" sisälsi biittejä Dr. Dreltä. Levyn julkaisun jälkeen hän siirtyi Dren Aftermath Entertainment -levy-yhtiöön, joka julkaisi vuonna 2006 "The Big Bang" -levyn.


title: Busta Rhymes

text: Keväällä 2006 hänen henkivartijansa Israel Ramirez ammuttiin vanhan varaston edessä, kun Busta Rhymes oli kuvaamassa uutta videotaan.


title: Dragonball GT

text: Dragonball GT on jatko-osa Akira Toriyaman suositulle Dragon Ball anime- ja mangasarjalle. Dragonball GT on julkaistu vain animena. Akira Toriyama suunnitteli siihen muutaman hahmon.


title: Dragonball GT

text: Dragonball GT:n tarina alkaa siitä, kun Goku ja Uub harjoittelevat Denden palatsissa. Samaan aikaan Keisari Pilaf saapuu paikalle aikomuksenaan varastaa seitsemän mustatähtistä lohikäärmekuulaa ja toivoen maailmanherruutta. Kuitenkin Gokun keskeyttämänä Pilaf sanoo vahingossa toivovansa Gokun olevan taas pieni. Sitten lohikäärme toteuttaa Pilafin toiveen ja muuttaa Gokun lapseksi. Tämän myötä kuulat hajaantuvat ympäri Universumia, joten Goku, Trunks, sekä Gohanin ja Videlin tytär Pan lähtevät etsimään Bulman suunnittelemalla avaruusaluksella seitsemää mustatähtistä lohikäärmekuulaa, sillä jos niitä ei palautettaisi maahan vuoden sisällä koko planeetta räjähtäisi. Matkallaan ystävykset saivat joukkoonsa uuden ystävän, pienen robotin nimeltä Giru/Gil, joka söi lohikäärmetutkan ja sen jälkeen siitä tuli itse lohikäärmetutka ja Panin hyvä ystävä.


title: Dragonball GT

text: Goku ja kumppanit saavat vastaansa vihollisen nimeltä Baby, jonka oli suunnitellut ilkeä Dr. Muyy. Babyn suunnitelmiin kuului hävittää koko saiyalaisrotu, koska he tuhosivat Babyn kotiplaneetan. Babyn tekniikoihin kuuluu se, että hän pystyy "imeytymään" vastustajansa sieluun. Niin hän tappaakin luojansa ottamalla tämän ruumiin haltuunsa. Myöhemmin hän ottaa Trunksin muodon, mutta Trunks selviää tästä. Jonkin ajan päästä Baby suuntaa maahan, missä hän saa Vegetan, Gohanin ja Gotenin kokonaan haltuunsa, kuten myös lähes kaikki maapallon asukkaat. Samalla Kibitoshin (tai Kibito Kai englanniksi dubatussa versiossa) ja Vanha Kai yrittävät kiskoa Gokun hännän ulos, jotta Goku voimistuisi ja pystyisi muuttumaan Super Saiyan 4 -muotoon. Baby onkin jo epätoivoinen Super Saiyan 4 Gokua vastaan kunnes muuntautuu Gokun tavoin "Golden Oozaruksi"(jättiapinaksi) ja taistelun kiristyessä lopulta Goku yrittää tuhoaa Kamehamehalla Golden Oozaru Babyn mutta Baby selvisi siitä ja aikoo tuhota Gokun mutta Majuub alkaa nostaa voimiaan Babyn sisällä ja se saa Babyn voimaan huonosti ja hän menee polvilleen maahan. Lopulta Goku ja Majuub tuhoavat Golden oozarun mutta Baby on hengissä, vaikkakin heikkona. Bulma auttaa hänet pakoon ja Baby suuntaa pakoon maasta, mutta Goku ampuu Kamehamehan alusta päin ja Baby sinkoutuu aurinkoon. Babyn viimeiset sanat ennen kuolemaansa olivat: "Kostan tämän, saiyalaiset, vannon sen!!!".


title: Dragonball GT

text: Tohtori Muyy ja tohtori Gero yhdistävät voimansa ja luovat uuden androidi 17:n, joka aukaisee portin pois helvetistä yhdessä maassa olevan kopionsa kanssa jolloin kaikki Z-sotureiden viholliset saavat mahdollisuuden palata Maahan. Goku lähtee pysäyttämään Geroa ja Myuuta mutta nämä karkaavat androidi 17:n kanssa, jolloin portti sulkeutuu. Goku saa vastaansa voimiltaan kehittyneet Cellin ja Friezan jotka käyttävät Gokuun kaikkia mahdollisia tekniikoita sekä uutta, joka lähettää Gokun helvetin pohjalle jossa mummo esittelee hänelle hänen kidutuslaitteitaan, mukaan lukien kirpaisevaa jääkiduttajaa, jonka jäästä Goku kuitenkin vapautuu ja käyttää laitetta Celliin ja Friezaan. Kun Pan kukistaa Punaisen rusetin armeijakunnan kätyreitä, Gohan saa vastaansa Myuun luoman kenraali Rilldon joka melkein voitti Gokun, Trunksin ja Panin planeetta M2:lla. Majuub, Trunks sekä Goten taistelevat kaupunkia uhkaavia Saibamaneja, Pui puita, Yakonia sekä androidi 19:aa vastaan. Vegeta hoitelee helposti vanhan henkivartijansa Napan mutta saa vastaansa uuden androidi 17:n joka taistelee tasavertaisesti Vegetaa vastaan. Mutta kun toinen androidi 17 tulee, nämä yhdistyvät ja muuttuvat super android 17:ksi, jolle eivät edes Vegeta, Gohan, Trunks, Goten tai Majuub mahda mitään edes yhdessä. Lopulta Goku saapuu Maahan ja pystyy taistelemaan Super android 17:aa vastaan. Super 17 kuitenkin voittaa Gokun helposti, ja juuri ennen kuin Super 17 oli ampumassa energiapalloa, androidi 18 tulee paikalle ja Goku saa tuhottua Super 17:n hänen avulla.


title: Dragonball GT

text: Voitettuaan Super 17:n Goku ja muut kutsuvat Shenlongin palauttamaan kaikki kuolleet henkiin. Kun he ovat kutsumassa Shenlongia, lohikäärmekuulat kuitenkin murtuvat ja niistä vapautuu ilkeä sikaria polttava lohikäärme, joka jakaantuu seitsemäksi pahaksi lohikäärmeeksi. Goku voittaa kuusi ensimmäistä helpohkosti, mutta seitsemäs yhdistää muut lohikäärmekuulat itseensä ja muuttuu Super Yi shing Longiksi (tunnetaan myös Omega Shenronina). Kun Goku näyttää olevan häviämässä, Vegeta saapuu paikalle 4. asteen supersaiyanilaismuodossa. Hän ja Goku fuusioituvat muodostaen Supersaiyan 4 Gogetan. Fuusion aika kuitenkin loppuu kesken (4. asteen supersaiyalaismuoto vie niin paljon energiaa, että he pystyivät olemaan siinä muodossa vain 15 min.) ja Gokun täytyy voittaa Super Yi Xing Long omin voimin. Kun Goku on onnistunut tässä genkikuulan (myös Genki Dama, tai Spirit Bomb) avulla, Shenlong ilmestyy sanoen ettei yhtään toivetta toteuteta enää pitkään aikaan. Vaihtokauppana yhdestä toiveesta Goku lähtee Shenlongin mukaan. Kun Goku lentää pois, lohikäärmekuulat sulautuvat häneen kiinni. Ennen lopullista lähtöään Goku käy Mutenroshin saarella tervehtimässä ensimmäistä opettajaansa ja hyvää ystäväänsä Kuririnia. Goku ja hyvin vanhaksi tullut Kuririn ottavat pienen ottelun. Goku häviää tahallaan ja lähtee huomaamattomasti ilman suurempia hyvästejä. Sata vuotta myöhemmin vanha Pan istuu yleisössä Maailman vahvin -turnauksessa kannustaen lapsenlastaan Goku Junioria. Kehässä häntä vastaan tulee Vegeta Junior. Panin katsellessa ottelua hän huomaa isoisänsä Gokun ja lähtee seuraamaan tätä. Kun Pan yrittää seurata Gokua, hän katoaa. Sarja loppuu kuvaan, jossa Goku lentää pois Kinto-un -pilvellä. Ennen Gokun lähtöä, näytetään kohtauksia asioista hänen elämänsä aikana. Kuten tapaaminen Bulman kanssa ja siitä eteenpäin. Flashbackien aikana soi GT-kauden alkutunnarin pidempi versio.


title: Shefferin viiva

text: Shefferin viiva on propositiologiikassa konnektiivi, jolla on seuraavanlainen totuusarvotaulukko: (Shefferin viiva merkitään symbolilla |.)


title: Shefferin viiva

text: Toisin sanoen Shefferin viivalla muodostettu yhdistetty lause on epätosi vain, jos sillä yhdistetyt lauseet ovat molemmat tosia, kaikissa muissa tapauksissa tosi. Se tarkoittaa siis normaalissa kielessä samaa kuin "ei molemmat". Se on nimetty yhdysvaltalaisen loogikon Henry M. Shefferin mukaan.


title: Shefferin viiva

text: Elektroniikassa Shefferin viivaa vastaava looginen portti on NAND-portti.


title: Peircen nuoli

text: Peircen nuoli on propositiologiikassa konnektiivi, jolla on seuraavanlainen totuusarvotaulukko:


title: Peircen nuoli

text: Peircen nuoli tarkoittaa normaalissa kielessä samaa kuin "ei eikä". Se on nimetty yhdysvaltalaisen filosofin Charles S. Peircen mukaan.


title: Peircen nuoli

text: Elektroniikassa Peircen nuolta vastaava looginen portti on NOR-portti.


title: Savunmeri

text: Savunmeri eli Sawunmeri on Indonesian ja Itä-Timorin alueilla sijaitseva merialue. Sen eteläpuolella on merialueelle nimensä antanut Savun saari, itäpuolella Timor, länsipuolella Sumba ja pohjoispuolella Pienet Sundasaaret.


title: Savunmeri

text: Savunmeri on syvimmillään noin 3 500 metriä syvä. Se on lännestä itään noin 600 kilometriä ja pohjoisesta etelään 200 kilometriä pitkä. Muun muassa Nusa Tenggara Timurin maakunnan pääkaupunki Kupang sijaitsee meren rannikolla.


title: Savunmeri

text: Savunmeren pinta-ala on noin 105 000 km².


title: Helsinki City Run

text: Helsinki City Run (HCR) on Suomen Urheiluliiton järjestämä puolimaraton (21,0975 km), joka on lajissaan suurin tapahtuma Suomessa. HCR:n näyttämönä toimivat Helsingin luonto, järvet ja puistot. Vuonna 2012 Helsinki City Runilla oli mukana noin 16 000 juoksijaa 45 eri maasta. Osallistujista naisia oli 43 prosenttia. Vuonna 2013 osallistujia oli vajaat 18 000.


title: Helsinki City Run

text: Helsinki City Run alkaa Vauhtitieltä, joka sijaitsee Helsingin Eläintarhan kentän ja Olympiastadionin kupeessa. Reitti kiertää Töölönlahden ympäri Alppilan ja Kallion kautta keskuspuistoon. Sen jälkeen reitti kulkee Ruskeasuolle ja Pikku Huopalahteen, josta juostaan keskuspuiston kautta Olympiastadionille. Reitillä on neljä huoltopistettä, joilla tarjoillaan vettä ja urheilujuomaa. Kolmen tunnin maksimiaika antaa mahdollisuuden juosta, hölkätä tai kävellä HCR:n reitin.


title: Helsinki City Run

text: Vuoden 2013 Helsinki City Run järjestettiin 4. toukokuuta. Tapahtuman jälkien siivous ja liikennejärjestelyt herättivät arvostelua.Reitti todettiin tarkastusmittauksessa alimittaiseksi, sen jälkeen kun reitin pituudesta oli herännyt epäilyksiä.


title: Nahkatakki

text: Nahkatakki on nahasta valmistettu päällystakki. Nahkatakkeja valmistetaan myös tekonahasta, esimerkiksi polyuretaanista. Ne ovat halvempia kuin oikeasta nahasta valmistetut. Sitä käyttävät sekä miehet että naiset. Nahkatakki on suosittu sen monien hyvien ominaisuuksiensa johdosta joita ovat muun muassa materiaalin lujuus ja pitkäikäisyys.


title: Nahkatakki

text: Nahkatakki yhdistetään myös vahvasti moniin populaarikulttuurin ilmiöihin, rock-musiikkiin, nuoruuteen ja kapinallisuuteen.


title: Nahkatakki

text: Pitkät ja puolipitkät mustat nahkatakit ovat myös suuressa suosiossa goottikulttuurin keskuudessa. Niiteillä varustetut lyhyemmätkin nahkatakit ovat myös goottien sekä punkkarien keskuudessa hyvin yleisiä.


title: Teatteri Telakka

text: Teatteri Telakka on Tampereen keskustassa, Tullikamarin aukion laidalla, sijaitseva kulttuuritalo. Se perustettiin vuonna 1996 kun kolme ammattiteatteriryhmää; Motelli Skronkle, Moraalia teatteri ja Ryhmä Fagerholm yhdistyivät. Perustajajäsenistä mainittakoon Markku Peltola, joka tunnetaan parhaiten elokuvasta "Mies vailla menneisyyttä". Teatteri toimii noin sata vuotta vanhassa makasiinirakennuksessa, joka on kunnostettu talkoovoimin. Telakan kulttuuritalossa toimii teatterin lisäksi ravintola ja taidegalleria.


title: Teatteri Telakka

text: Teatteri Telakka valittiin vuoden teatteriksi vuonna 2016.


title: Maatalousyrittäjä

text: Maatalousyrittäjä on Suomen eläkelainsäädännössä henkilö, joka harjoittaa maataloutta, kalastusta tai poronhoitoa itse työhön osallistuen ja olematta työsuhteessa. Myös vastaavaa työtä tekevät perheenjäsenet katsotaan eläkesäädösten kannalta maatalousyrittäjiksi. Maatalouden harjoittajan maatalousmaan pinta-alan on oltava vähintään viisi hehtaaria.


title: Mustapäätasku

text: Mustapäätasku ("Saxicola rubicola", aikaisemmin "Saxicola torquatus") on sieppojen heimoon lukeutuva pieni varpuslintu.


title: Mustapäätasku

text: BirdLife Suoem Rariteettikomitean tiedotteessa 27.12.2011 todetaan: Uusien suositusten myötä Suomessa luonnonvaraisesti tavatuksi tulkittujen lintulajien luetteloon lisätään yksi uusi laji. Aiemmin lajilistalla ollut mustapäätasku jakautuu kahdeksi lajiksi: läntiset "rubicola"- ja "hibernans"-alalajien mustapäätaskut kuuluvat jatkossa lajiin "Saxicola rubicola" (“mustapäätasku”) ja itäiset alalajit "armenicus", "maurus", "stejnegeri", "variegatus" sekä läntisellä palearktisella alueella tapaamattomat "indicus" ja "przewalski" lajiin "Saxicola maurus" ("Idänpensastasku", nykyisin “Sepeltasku"). Tieteellinen nimi "Saxicola torquatus" ("Afrikantasku") säilyy Saharan eteläpuolisessa Afrikassa esiintyvän mustapäätaskulajin nimenä (lajin englanninkielinen nimi on African Stonechat).


title: Mustapäätasku

text: Linnun pituus on 11,5–13 cm ja paino 13–17 g. Kooltaan ja habitukseltaan muistuttaa pensastaskua. Syksyiset nuoret linnut ja talvipukuiset naaraat ovat joskus hankalasti pensastaskusta erotettavissa. Lennossa pyrstön yläpuolen kuviointi on erilainen: mustapäätaskulta puuttuu valkea kuviointi. Juhlapukuinen koiras on helppo tuntea: pää on musta ja kaulassa leveä valkoinen sepel, rinta oranssi, selkä tumma ja yläperä valkoinen. Kaksi alalajia, joita molempia tavataan Suomessa: "rubicola" esiintyy Etelä- ja Keski-Euroopassa, "maura" Itä-Euroopassa. Äänet ja laulu poikkeavat pensastaskusta.


title: Mustapäätasku

text: Euroopan vanhin rengastettu mustapäätasku on ollut saksalainen, vähintään 8 vuotta 10 kuukautta vanha yksilö.


title: Mustapäätasku

text: Laaja esiintymisalue kattaa Aasian ja Euroopan, pohjoisimpia osia lukuun ottamatta, sekä Afrikan. Suomessa tavataan vuosittain, mutta pesintää ei ilmeisesti tapahdu joka vuosi. Euroopan pesimäkanta on 1–2 miljoonaa paria.


title: Mustapäätasku

text: Kuivat, lyhytkortiset avomaat ja vuorenrinteet.


title: Mustapäätasku

text: Pesä maassa mättäässä tai matalalla kasvillisuuden varassa. Munia 4–6, joita naaras hautoo noin 2 viikkoa.


title: Mustapäätasku

text: Pienet ja keskikokoiset hyönteiset sekä muut selkärangattomat. Pyydystää sekä lentäviä että maassa tai kasvillisuudessa liikkuvia öttiäisiä.


title: Suomen Taikapiiri

text: Suomen Taikapiiri ry on Suomen ensimmäinen taikurien yhdistys. Yhdistys on perustettu vuonna 1945. Perustajajäseniä olivat Julius Sundman, Börje Stenman, Heikki Marttila, Matti Nurminen ja H. J. Viherjuuri. Taikapiirin säännöt rekisteröitiin 2.3.1946. Jäsenmäärä päätettiin aluksi rajoittaa 21 henkilöön. Taikureiden lisäksi yhdistykseen on koko ajan kuulunut muita taiteilijoita ja sitä on luonnehdittu myös taikurivetoiseksi taiteilijaseuraksi.


title: Suomen Taikapiiri

text: Taikapiirin ensimmäiseksi presidentiksi valittiin Julius Sundman, joka toimi yhdistyksen innoittajana ensimmäiset 15 vuotta ja perusti yhdessä Börje Stenmanin kanssa "Simsalabim"-lehden. Reijo Salminen, Olavi ja Jorma Airaksinen, Solmu Mäkelä, Timo Tuomivaara ja Nils Hedengren (Sirkus Papukaija -ohjelman Fakiiri Kronblom) olivat kaikki keskeisiä Taikapiirin vaikuttajia 1960- ja 1970-luvulla.


title: Suomen Taikapiiri

text: Maallikoista Taikapiiristä on kerännyt vaikutteita hypnoosista 1952 väitellyt lääketieteen ja kirurgian tohtori, Haminan teinisirkuksen perustaja Claes Cedercreutz sekä Svenska Handelshögskolanin laskennan professori Reginald Jägerhorn. Taikapiiriin kuuluivat muun muassa musiikkialan vaikuttajat Tapio Rautavaara, George de Godzinsky ja Eino Katajavuori.


title: Suomen Taikapiiri

text: Solmu Mäkelä hoiti Taikapiirin puheenjohtajuutta 1960–1994, ja hänen jälkeensä puheenjohtajaksi valittiin Timo Kulmakko, taiteilijanimeltään Timo Taikuri. Vuonna 1997 puheenjohtajaksi valittiin Markku Purho ja vuonna 2004 jälleen Timo Kulmakko. Vuodesta 2006 puheenjohtajuutta on hoitanut Robert Jägerhorn.


title: Suomen Taikapiiri

text: Yhdistys myöntää vuosittain Vuoden Taikuri -arvonimen, johon liittyy professori Kimmo Pyykön suunnittelema pronssinen Solmu Mäkelä -mitali. Arvonimen ovat saaneet seuraavat henkilöt:


title: Mitsubishi Motors

text: Mitsubishi Motors Corporation on japanilainen auto- ja moottorinvalmistaja. Se on osa Mitsubishi Corporation -yritysryhmää ja Japanin neljänneksi suurin ja samalla myös vanhin autonvalmistaja. Ensimmäisen autonsa Mitsubishi valmisti vuonna 1917.


title: Mitsubishi Motors

text:
Mitsubishin autotuotanto juontaa juurensa aina vuoteen 1917, jolloin silloinen "Mitsubishi Shipbuilding Co." esitteli Japanin ensimmäisen sarjavalmisteisen henkilöauton, Mitsubishi Model A:n. Se oli kokonaan käsintehty seitsemänpaikkainen sedan, ja sitä valmistettiin Fiat Tipo 3:n lisenssillä. Mitsubishi Model A osoittautui kuitenkin liian kalliiksi verrattuna Eurooppalaisiin ja Amerikkalaisiin autoihin, joten sen tuotanto lopetettiin vuonna 1921. Vain 22 autoa ehdittiin valmistaa.
Samaan aikaan 1920-luvulla "Mitsubishi Internal Combustion Engine Co." alkoi valmistaa lentokonemoottoreita. Vuonna 1928 yritys vaihtoi nimensä "Mitsubishi Aircraft Co":ksi. Vuonna 1934 se fuusioitui "Mitsubishi Shipbuilding Co":n kanssa Muodostaen "Mitsubishi Heavy Industries"in.


title: Mitsubishi Motors

text: Toisen maailmansodan jälkeen Japanin hävittyä sodan liittoutuneet pilkkoivat Mitsubishi Heavy Industriesin kolmeen osaan.


title: Mitsubishi Motors

text: Seuraavan kerran Mitsubishi ryhtyi valmistamaan henkilöautoja vasta 1960-luvulla Japanin talouden alettua kohentua ja perheiden ryhdyttyä harkitsemaan auton ostamista. Ensimmäisiä malleja olivat muun muassa Mitsubishi 500 ja Mitsubishi Minica. Autojen valmistusmäärät nousivat nopeasti ja "Mitsubishi Motors Corporation" perustettiin vuonna 1970.


title: Mitsubishi Motors

text: 1970-luvulla "Mitsubishi Motors Corporation" alkoi kasvattaa vientimääriään sopimalla yhteistyösopimuksia tunnettujen ulkomaalaisten autonvalmistajien kanssa. Vuonna 1971 "Mitsubishi Motors Corporation" myi 15% yrityksestä Amerikkalaiselle autonvalmistaja Chryslerille. Mitsubishin malleja alettiin myydä Amerikassa Dodge-merkillä. 1977 "Mitsubishi Motors Corporation" aloitti autojen myynnin Euroopassa omalla tuotemerkillään. Vuosituotanto kasvoi nopeasti: Vuonna 1973 500 000 autoa, kun taas 1978 valmistettiin jo 965 000 autoa.


title: Mitsubishi Motors

text: Vuonna 1982 Mitsubisheja alettiin myydä Amerikassa omalla merkillään. Vuonna 1989 vuotuinen valmistusmäärä saavutti 1,5 miljoonan auton rajan. Vuonna 1985 Mitsubishi ja Chrysler perustivat yhteisen Diamond Star Motorsin (DSM) ja aloittivat yhteisen autotuotannon Illinoisissa. Vuonna 1988 "Mitsubishi Motors Corporation" listautui pörssiin. Sitä ennen se oli ollut ainoa yksityisomistuksessa ollut japanilainen autonvalmistaja.


title: Mitsubishi Motors

text: Vuonna 1991 Chrysler osuutensa Diamond Star Motorsista Mitsubishille. Yhteistyö ei tosin loppunut siihen, vaan Chrysler toimitti edelleen moottoreita ja vaihteistoja DSM:lle, ja Mitsubishi hoiti Chryslerin markkinoinnin Amerikan ulkopuolella.


title: Mitsubishi Motors

text: 1990-luvulla Mitsubishi, Volvo ja Hollannin valtio aloittivat yhteisen NedCar-projektin entisellä DAF:n tehtaalla Bornissa, Hollannissa. Tehtaalla valmistettiin Mitsubishi Carismaa ja Volvo S40/V40 -mallisarjaa. Hollannin valtio myi myöhemmin osuutensa Mitsubishille ja Volvolle. Ford osti myöhemmin Volvon, joka myi osuutensa NedCar:ista Mitsubishille, josta tuli yhtiön ainoa osakkeenomistaja.


title: Mitsubishi Motors

text: Toukokuussa 2016 japanilainen autonvalmistaja Nissan osti kolmanneksen Mitsubishi Motorsin osakkeista.


title: Mitsubishi Motors

text: Mitsubishi saapui Suomen automarkkinoille huomattavasti myöhemmin kuin muut suuret japanilaiset automerkit. Datsun ja Toyota olivat totuttaneet suomalaisia autoilijoita japanilaisiin autoihin jo 1960-luvun alkupuolelta lähtien. Helkama-konsernin tytäryhtiö Suomen Koneliike solmi maahantuontisopimuksen Mitsubishi Motors Corporationin kanssa vuonna 1976, ja ensimmäiset autot tulivat maahan tuon vuoden elokuussa. Aluksi tuontiohjelmassa olivat Lancer- ja Celeste-mallit, ja vuonna 1977 esiteltiin niiden yläpuolelle sijoittuva Galant. Hinnaltaan Mitsubishi Lancer oli melko kallis; se maksoi 32 400 markkaa, kun samaan kokoluokkaan kuuluneen Toyota Corollan hinta oli 27 900 markkaa. Vuoden 1979 lopussa Suomessa oli rekisterissä runsaat 2 600 Mitsubishi-henkilöautoa.


title: Mitsubishi Motors

text: Suomen Koneliikkeellä oli jo ennen Mitsubishia kokemusta japanilaisten autojen edustuksesta; se oli tuonut maahan Isuzu-henkilö-, paketti- ja kuorma-autoja vuosina 1965–1972. Mitsubishin rinnalla Suomen Koneliikkeen autoedustuksia olivat tšekkoslovakialainen Škoda, jonka tuonti oli alkanut vuonna 1947, ja italialainen Alfa Romeo – huomattavasti Mitsubishia ja Škodaa pienemmällä myyntimäärällä – vuodesta 1951.


title: Mitsubishi Motors

text: Vuonna 2003 "Mitsubishi Motors Corporation"in tuotanto oli 1 525 000 autoa. Japaniin tästä määrästä rekisteröitiin 358 200 autoa, muiden maiden osuuden ollessa 1 116 800 autoa. Mitsubishilla on omaa tuotantoa tai tuotannollista yhteistyötä 30 maassa mukaan luettuna Yhdysvallat, Alankomaat, Portugali, Indonesia ja Australia.


title: Mitsubishi Motors

text: Keväällä 2016 yhtiö tunnusti autoteollisuuden päästöskandaalien laajentuessa vääristelleensä autojensa polttoaineen kulutustietoja jo vuodesta 1991 lähtien. Yhtiön valmistamat autot eivät ole tältä osin vastanneet esimerkiksi Japanin lainsäädännön tiukkoja vaatimuksia vuoden 2002 jälkeen. Osa Mitsubishin tuotannosta on myyty Nissan-automerkillä, joka valmistaja havaitsi epäselvyyksiä autojen kulutuslukemissa.


title: Mitsubishi Motors

text: Mitsubishi Motors Corporation ja DaimlerChrysler solmivat liittouman 2000-luvun alussa. DaimlerChrysler omistaa 37,3% "Mitsubishi Motors Corporation"in henkilöautoyksiköstä. Näkyvin tulevista yhteistyömuodoista on muun muassa uuden Mitsubishi Coltin kehittäminen ja valmistaminen yhteistyössä Hollannissa sijaitsevassa NedCar-tehtaassa, jonka osapuolet omistavat yhdessä.Mitsubishilla on lähes puolen vuosisadan moottoriurheilukokemus. Se aloitti 1960-luvulla rata-autoilusta vakioautoluokissa sekä eri formulaluokista. Suurin autourheilumenestys on kuitenkin tullut rallista, sekä aavikkorallista, joihin Mitsubishi on osallistunut 1980-luvulta lähtien.


title: Mitsubishi Motors

text: Mitsubishi osallistui Touring Car -luokkaan vuosina 1962–1964 500 Super De Luxe-, Colt 600- ja Colt 1000 -malleilla. 500 Super De Luxe -mallilla otettiin muun muassa neljä ensimmäistä sijaa vuoden 1962 Macaon Grand Prix -kisassa luokassa alle 750 cc. Mitsubishi osallistui myös eri formulaluokkiin 1960-luvulla ja 1970-luvun alussa F2A, F2B, F2C, F2D ja Colt F2000 -malleilla.


title: Mitsubishi Motors

text: Safari-ralli (Itä-Afrikan Safari-ralli) oli 1970-luvulla rallin MM-sarjan haastavin osakilpailu. Vuonna 1974 Mitsubishi osallistui ensimmäistä kertaa kisaan erityisesti marathonkilpailuihin kehitetyllä Lancer 1600 GSR -mallilla ja onnistui voittamaan kisan ensiyrittämällä. Vuonna 1976 Mitsubishilla valloitettiin sijat 1–3, uskomaton suoritus kilpailussa, jossa yleensä vain noin 20 prosenttia kilpailijoista pääsee maaliin saakka.


title: Mitsubishi Motors

text: 1980-luvun lopulla Mitsubishi saavutti ensimmäiset MM-osakilpailuvoitot Galant VR-4 -mallillaan. Vuonna 1992 esiteltiin Lancer Evolution, joka osoittautui lukuisine kehitysversioineen todella menestyksekkääksi. Tommi Mäkinen voitti autolla rallin kuljettajien maailmanmestaruuden neljä kertaa peräkkäin vuosina 1996–1999. Mitsubishi on menestynyt myös erittäin hyvin ralliautoilun tuotantoautoihin perustuvassa N-ryhmässä.


title: Mitsubishi Motors

text: Mitsubishi on yhdellätoista voitolla Dakar-rallin menestyksekkäin autonvalmistaja eri Pajero-malleilla. Se osallistui kisaan ensimmäistä kertaa vuonna 1983 ja ensimmäinen voitto tuli jo kaksi vuotta myöhemmin vuonna 1985. Sen jälkeen Mitsubishilla on voitettu vuosina 1992–1993, 1997–1998 ja 2001–2006 yhteensä yhdeksän eri kuljettajan voimin.


title: Stadin Slangi (yhdistys)

text: Stadin Slangi ry on vuonna 1995 perustettu helsinkiläinen kulttuuri- ja kotiseutuyhdistys, jonka tarkoituksena on Helsingin puhekielen eli stadin slangin taltioiminen, tutkiminen ja vaaliminen sekä kaupungin leikki- ja kulttuuriperinteen vaaliminen. Ajatuksen yhdistyksestä keksivät 1990-luvun alussa toimittajat Voitto Sulander ja Klaus Bremer, ja se perustettiin lopulta Helsingin työväentalolla 14. syyskuuta 1995. Yhdistys julkaisee kuusi kertaa vuodessa ilmestyvää "Tsilari"-lehteä.


title: Stadin Slangi (yhdistys)

text: Miltei 4000 jäsenen yhdistyksen toimintaan kuuluvat muun muassa neljästi vuodessa yhdessä Helsingin eri seurakuntien kanssa järjestettävät kirkkotilaisuudet. Niiden teemoina ovat äitienpäiväjuhla Mutsi on bestis, Aleksis Kiven ja suomalaisen kirjallisuuden päivän Slangitsyrkka sekä kahdet kauneimmat joululaulut eli Snygeimmät joulubiisit. Yhdessä Helsingin eri seurakuntien kanssa toimeenpantavat kirkkotilaisuudet keräävät seurakuntien osallistujalaskentojen mukaan kerrallaan noin tuhat sanan ja sävelen ääreen hiljentyjää. Esiintyjinä on yhdistyksen oman väen lisäksi suomalaisia taiteilijoita sekä vaikuttajia.


title: Stadin Slangi (yhdistys)

text: Esimerkkeinä muista aktiviteeteista käyvät vuosittain 12. kesäkuuta vietettävä Helsinki-päivä, jolloin julkistetaan Stadin Kundi ja Friidu Esplanadin puiston Espan lavalla sekä viikottaiset slangitreffit, retket ja tuoreimpina oma kuoro. Yhdistyksen ohjaamat slangikurssit sekä Slangiakatemia huolehtivat perinnetietouden vaalimisesta, kehittämisestä ja tukemisesta. Keväällä 2013 Stadin Slangi ry palkitsi stipendein järjestämänsä slangilaulukilpailun, Slangibiisiskaban, parhaat, joista kootaan musiikkitallenne. Voiton vei Vesa Nuotio kappaleellaan "Snellmaninkatu ja Krunika". Musiikki on Stadin Slangi ry:n toiminnassa yksi identiteettiä kantava voima. Sitä vaalii ja kehittää osaltaan yhdistyksen 30 naisen ja miehen vahvuinen "Slangikuoro", jota johtaa Matti Reittamo.


title: Stadin Slangi (yhdistys)

text: Kuudesti vuodessa ilmestyvässä yhdistyksen perinnekulttuurilehdessä "Tsilarissa" julkaistaan helsinkiläisten muistelmia vanhasta helsinkiläisestä elämänmenosta sekä keskustellaan slangin kehityksestä. Juttuja kirjoitetaan niin stadin slangilla kuin kirjakielelläkin. Lehden nimi tulee sanoista "till säljaren", joka tarkoitti lehteä tai sähkösanomaa, jonka yhden kappaleen myyntitulon myyjä sai pitää itsellään. "Tsilari" on Aikakauslehtien Liiton jäsenjulkaisu. "Tsilari" tarkoittaa myöhemmässä slangissa myös talonmiestä, jolle on myös paljon muita slanginimityksiä kuten "gosari, talkkari, talari, slitari, tsikke" jne.


title: Stadin Slangi (yhdistys)

text: Yhdistys järjesti Jugend-salissa talvella 1997–1998 "Niin gimis on Stadi" -aiheisen näyttelyn, jossa esiteltiin stadin slangia ja helsinkiläistä elämänmenoa eri vuosikymmeninä. Näyttelyssä oli esillä vanhoja valokuvia ja slangilla kirjoitettuja kirjoja. Siellä esitettiin lyhytfilmejä entisajan Helsingistä. Yleisöllä oli tilaisuus testata slangitaitojaan ja saada taidoistaan "slangispettari"-todistus. Helsinkiläisiä muusikoita ja taiteilijoita kävi esiintymässä näyttelyssä. Näyttely oli Jugend-salin kaikkien aikojen yleisömenestys: siellä vieraili kaupungin kävijälaskennan mukaan yli 26 500 katsojaa. Stadin Slangi ry on sittemmin järjestänyt suurnäyttelyt myös toimintansa 10- ja 15-vuotisjuhliensa kunniaksi Helsingin kaupungintalolla. Vuonna 2003 ilmestyi yhdistyksen juhlakirja "Niin gimis on Stadi", johon tervehdyssanat laati vuoden 1999 Stadin Friidu, tasavallan presidentti Tarja Halonen.


title: Stadin Slangi (yhdistys)

text: Yhdistys esitti vuonna 1999 sosiaalineuvoksen arvonimeä sosiaalityöntekijä ja hyväntekijä Veikko Hurstille, jonka Tasavallan presidentti myönsi.


title: Stadin Slangi (yhdistys)

text: Yhdistys on vuodesta 1996 alkaen nimennyt ansioituneiden helsinkiläisten keskuudesta "Stadin Friidun" ja "Stadin Kundin", vuosina 2010–2012 myös "Stadin junnut" ja vuodesta 2016 lähtien antanut myös slangipalkinnon. Nimitykset julkistetaan vuosittain Helsinki-päivänä 12. kesäkuuta Espan lavalla Esplanadin puistossa. Tittelit ovat saaneet seuraavat helsinkiläiset:


title: Mint Tattoo

text: Mint Tattoo oli yhdysvaltalainen blues rock -trio. Yhtye perustettiin San Franciscossa 1968.


title: Mint Tattoo

text: Yhtyeessä soittivat Bruce Stephens (laulu, kitara) Ralph Kellog (basso, koskettimet) ja Gregg Thomas (rummut). Mint Tattoo julkaisi yhden levyn "Mint Tattoo" vuonna 1968. Mint Tattoon hajottua Stephens ja Kellog soittivat myöhemmin vielä yhdessä Blue Cheer -yhtyeessä. Gregg Thomas liittyi yhtyeeseen Fabulous Rhinestones.


title: Bifenyyli

text: Bifenyyli on kiinteä aromaattinen yhdiste, jota kutsutaan myös nimillä difenyyli, fenyylibentseeni tai dibentseeni. Se sisältää kaksi toisiinsa liittynyttä aromaattista rengasta. Bifenyylin kemiallinen bruttokaava on CH ja rakennekaava CHCH. Se esiintyy valkoisina tai kellertävinä kiteinä tai hiutaleina, joilla on tunnusomainen haju. Bifenyylin moolimassa on 154,2 g/mol eikä se liukene veteen. Sen sulamispiste on 70 °C, kiehumispiste 256 °C, tiheys 1,04 g/cm (vesi = 1,0 g/cm), leimahduspiste 113 °C c.c., itsesyttymislämpötila 540 °C ja CAS-numero 92-52-4.


title: Bifenyyli

text: Bifenyyliä saadaan tislaamalla raakaöljystä ja maakaasusta. Sitä sai käyttää elintarvikeissa 27.11.2006 saakka ainoastaan sitrushedelmien pintakäsittelyssä. Aine estää homeen ja sienien kasvamista. Bifenyylin E-koodi on E 230. Aine on myrkyllistä.


title: Bifenyyli

text: Bifenyyliä käytetään lähtöaineena tuotettaessa polykloorattujen bifenyylien aineryhmään (CHCl) kuuluvia aineita, joista käytetään yleisesti lyhennettä PCB.


title: Bifenyyli

text: Bi- ja difenyyli voi kulkeutua elimistöön joko hengitysteitse tai nielemällä. Sen vaikutuksia ovat mm. punoitus ja kipu silmissä sekä ärsytys hengitysteissä. Se voi pitkäaikaisen altistumisen seurauksena vaikuttaa maksaan ja hermostoon johtaen niiden toimintavajeeseen ja henkilön kuolemaan. Suomessa bifenyylialtistuksesta johtuvia kuolemantapauksia oli 1970-luvulla erityisesti Nokian Paperitehtaalla. Aineella käsiteltiin hedelmien suojapapereita.


title: Bifenyyli

text: Aine on erittäin vaarallinen ympäristölle, koska se on ympäristössä pysyvä ja rikastuu ravintoketjussa. Bifenyyli ei ole kuitenkaan EU-ohjeensa mukaan myrkky, vaan ärsyttävä ja ympäristölle vaarallinen aine: LD50-arvo suun kautta rotalla 2 400 mg/kg.


title: Bifenyyli

text: NIOSH Immediately Dangerous To Life or Health Concentration (IDLH): 100 mg/m


title: Alessandro Birindelli

text: Alessandro Birindelli (s. 12. marraskuuta 1974, Pisa) on italialainen jalkapalloilija. Hän edusti Italian Serie A:ssa pelaavaa Juventusta vuodesta 1997 vuoteen 2008, vaikka oli enemmän tai vähemmän vaihtopelaajan roolissa. Vuonna 2008 hän siirtyi Serie B:n Pisa Calcion riveihin. Birindelli edusti ennen Juventusta Empolia.


title: Edgar (ooppera)

text: Edgar on toinen Giacomo Puccinin säveltämä ooppera. Se sijoittuu Flanderiin ja vuoteen 1302. Giulio Ricordi osti "Le Villin" ja tilasi seuraavaksi täysimittaisen oopperan lupaavalta nuorelta säveltäjältä. Uuden teoksen libretistiksi tuli jälleen Ferdinando Fontana. Oopperasta haluttiin tehdä ”Puccinin "Carmen"”. Roolit ovat selkeästi samankaltaisia: Edgar/Don José, Tigrana/Carmen, Fidelia/Micaëla, Frank/Escamillo. Siirtämällä Alfred de Mussetin alkuperäinen kertomus Tirolista Flanderiin ja vuoteen 1302 yritettiin saada mukaan myös ripaus "Trubaduurin" tunnelmaa. Flanderissa oli 11. heinäkuuta 1302 Courtrainin taistelu eli niin kutsuttu kannustaistelu.


title: Edgar (ooppera)

text: Alkuperäinen "Edgar" oli nelinäytöksinen, ja sen ensi-ilta oli pääsiäissunnuntaina 21. huhtikuuta 1889. Kapellimestarina oli Franco Faccio. Ooppera herätti sen verran kiinnostusta, että se päätettiin uudistaa. "Edgar" sai ensi-illan jälkeen vielä kaksi esitystä. Kriitikot totesivat Puccinin teknisen edistymisen ensimmäisestä oopperastaan ja ylistivät muutamia numeroita. Yleisesti ymmärrettiin oopperan epäonnistuneen Fontanan omituisen tarinan ja libreton takia.


title: Edgar (ooppera)

text: Puccini lyhensi teostaan kolminäytöksiseksi. (Poistettua musiikkia tulee esiin toisaalla. Edgarin ja Fidelian duetto "Ah, nei tuoi baci" muuntui ja siirtyi Toscaan III näytöksen duetoksi "Amaro sol per te".) Sen ensi-ilta oli Teatro Communalessa Ferrarassa 28. tammikuuta 1892. Teoksen johti Carlo Carignani. Ferrarassa "Edgar" sai todellisen suosion. Vaikka "Edgaria" esitettiin nopeasti sen jälkeen Torinossa, Madridissa ja Bresciassa, siitä ei tullut menestystä.


title: Edgar (ooppera)

text: Tammikuussa 1901 Puccini peukaloi jälleen "Edgarin" partituuria. Viimeisen kerran hän teki partituuriin muutoksia maaliskuussa 1905. Tämän version ensi-ilta oli Buenos Airesissa 8. heinäkuuta 1905 Teatro de la Operassa. Tässäkään muodossa "Edgariin" ei onnistuttu puhaltamaan henkeä, ja niin ooppera häipyi ohjelmistosta.


title: Edgar (ooppera)

text:
Giacomo Puccinin siunaustilaisuudessa Milanon katedraalissa 3. joulukuuta 1924 Arturo Toscanini (1867–1957) johti "Edgarin" kolmannen näytöksen valerequiemin ja Hina Spani (1896–1969) lauloi Fidelian aarian "Addio mio dolce amor".
I näytös 35 min, II näytös 18 min ja III näytös 42 min, yhteensä n. 1 h 35 min


title: Edgar (ooppera)

text: Oopperan tapahtumat sijoittuvat 1302 Courtrain (nyk. Kortrijk) kaupunkiin.


title: Edgar (ooppera)

text: Edgar 21.4.1884 Teatro alla Scala, Milano


title: Edgar (ooppera)

text: Kapellimestari Franco Faccio


title: Edgar (ooppera)

text: Uusinta ensi-ilta Edgar 28.1.1892 Teatro Comunale, Ferrara


title: Edgar (ooppera)

text:
Kapellimestari Carlo Carignani
I NÄYTÖS


title: Edgar (ooppera)

text: Aamunkoitteessa Angelus soi ja maatyöläiset lähtevät pelloille. Fidelia laulaa aamunkukalle "O fior del giorno" (Oi päivän kukka). Hän herättää tavernassa nukkuvan Edgarin. Sitten hän kertoo omituisesta ajatuksesta "Già il mandorlo vicino"(Kukkii läheinen mantelipuu) ja katkaisee oksan. Hän suutelee kukkaa ja heittää oksan Edgarille. Fidelia poistuu. Tigrana tulee dembalin kanssa ja muistuttaa tulisista hetkistä "Tu voluttà di fuoco" (Halusit tulisia suudelmia).


title: Edgar (ooppera)

text: Fidelian veli saapuu ja ilmaisee syvän tunteensa Tigranaan. "Questo amor, vergogna mia" (Tämä rakkaus, häpeäni).


title: Edgar (ooppera)

text: Tigrana laulaa pilkkalaulua kirkosta poistuville dembalilla säestäen. Kyläläiset lähestyvät uhkaavasti Tigranaa. Edgar ilmestyy ovelle miekka kädessä ja käskee kyläläisiä poistumaan. Edgar on niin raivoissaan, että sytyttää talonsa palamaan ja julistaa päätöksenään paeta Tigranan kanssa. Frank estää heidän lähtönsä. Frank ja Edgar taistelevat, Frank haavoittuu. Edgar ja Tigrana poistuvat.


title: Edgar (ooppera)

text: II NÄYTÖS


title: Edgar (ooppera)

text: Edgar kyllästynyt Tigranaan ja kaipaa Fideliaa. "Orgia, chimera dall’occhio vitreo" (Orgia, läpinäkyvä harhakuva). Tigrana yrittää lämmittää tunteita mutta epäonnistuu. Lähestyvää sotajoukkoa johtaa Frank ja Edgar liittyy heihin.Tigrana vannoo kostoa.


title: Edgar (ooppera)

text: III NÄYTÖS


title: Edgar (ooppera)

text: Sotilasosasto lähestyy kantaen paareilla haarniskoitua kuollutta sankaria. Paareja seuraa Frank ja päänsä kokonaan peittänyt munkki (Edgar). Kuoro laulaa requiemin sankarina kaatuneelle Edgarille. Fidelia laulaa jäähyväiset Edgarille "Addio, mio dolce amor" (Hyvästi rakkaani). Munkki(Edgar) paljastaa kauhistuneille kansalaisille Edgarin synnit; talon polttamisen ja kiihkossa elämisen. Fidelia puolustaa Edgaria "D’ogni dolor" (Surusta huolimatta). Tigrana polvistuu rukoilemaan. Frank ja munkki (Edgar) epäilevät Tigranan vilpittömyyttä. He tarjoavat Tigranalle helminauhaa ja kaulakorua, jos vain tämä tunnustaisi Edgarin pettäneen isänmaan. Tigrana lumoutuu ja vahvistaa munkin (Edgar) sanat.


title: Edgar (ooppera)

text: Raivoissaan väkijoukko repii Edgarin haarniskan alas paareilta. Väkijoukko hämmästyy, sillä haarniska on tyhjä. Munkki paljastaa päänsä, hän on Edgar. Väkijoukon seasta Tigrana hiipii esiin ja iskee tikarinsa Fideliaan. Fidelia kuolee.


title: Kerttu Aitola

text: Kerttu Aitola (s. 9. maaliskuuta 1979 Espoo) on suomalainen kirjailija ja tutkija. Hänen esikoisteoksensa, pääkaupunkiseudulle sijoittuva nuortenromaani "Lisempää laiffia", ilmestyi 2000. Toinen romaani, 2004 ilmestynyt "Lontoonrakeita", sijoittuu Lontooseen. Molempien kirjojen päähenkilöt ovat nuoria opiskelijoita.


title: Kerttu Aitola

text: Aitola väitteli 2012 Aalto-yliopiston perustieteiden korkeakoulussa tekniikan tohtoriksi väitöskirjalla ”Hiilinanomateriaalit väriaineaurinkokennon vastaelektrodeina”. Hän on työskennellyt väittelynsä jälkeen tutkijatohtorina Dalianin teknillisessä yliopistossa, Kungliga Tekniska Högskolanissa Tukholmassa ja Uppsalan yliopistossa.


title: Stockport

text: Stockport on kaupunki Suur-Manchesterin alueella Luoteis-Englannissa. Vuonna 2001 kaupungissa arvioitiin olevan noin 136 082 asukasta, ja koko Stockportin kunnassa yhteensä 284 528 asukasta. Liverpooliin laskeva Merseyjoki alkaa Stockportista, missä Goyt- ja Tamejoet kohtaavat. M60-moottoritie kulkee Stockportin halki ja mielenkiintoisen akveduktin näköisen kaarisillan ali Stockportin eritasoliittymässä. Se on eräs Länsi-Euroopan suurimpia tiilirakennelmia, ja hieno näyte Viktorian aikakauden rakennustaidosta.


title: Stockport

text: Stockoportista tulevat jalkapalloseura Stockport County sekä Englannin pääsarjassa pelaava rugby union -joukkue Sale Sharks. Molempien kotikenttänä toimii Edgeley Park.


title: Wii Menu

text: Wii Menu -valikko on keskeinen osa Nintendon Wii-pelikonsolin graafista käyttöliittymää. Se on luotu televisiokanava-konseptin ympärille. Eri kanavat on esitetty ruudukossa, ja niitä selataan joko Wii Remotella osoittamalla tai ohjaimen "-"- ja "+"-näppäimillä. Ruudukko on täysin muokattavissa, paitsi että Disc Channel (Levykanava) on aina ylävasemmalla. Käyttäjä voi sijoittaa valikon 48 ruutuun linkkejä eri kanaviin tai virtuaalikonsolin peleihin.


title: Wii Menu

text: Disc Channelin avulla käyttäjä voi pelata Wiin ja Nintendo GameCuben pelejä. Disc Channel esittää levyasemaan laitetun Wii-pelin nimen. Jos asemassa on GameCube-peli, kanava esittää GameCuben logon soittaen samalla GameCuben käynnistysmusiikin. Se ei voi kuitenkaan näyttää Wii-pelien tapaan pelin logoa tai lisätietoa. Jos levyasemaan laittaa DVD:n, CD:n tai toisen alueen Wii- tai GameCube-pelin, laite ilmoittaa, että levyä ei voi lukea, ja kehottaa katsomaan ohjekirjasta apua ongelmaan. Kun levyasemaan laittaa jommankumman pelilevyistä, näytöllä olevat kaksi levynkuvaa alkavat pyöriä. Kun levy on tunnistettu joko Wiin tai GameCuben peliksi, toinen levynkuvista katoaa. Disc Channel on ainoa kanava, jota ei voi siirtää; se sijaitsee aina ylävasemmalla.


title: Wii Menu

text: "Mii Channel" -kanava on avatarien luomista varten. Käyttäjä voi suunnitella 3D-karikatyyrin, miin, ihmisestä valitsemalla kuhunkin kasvonosaan yhden valmiista paloista. Käyttäjä valitsee kasvonosien sijainnin, muodot, ja värit . Jokaisen käyttäjän suunnittelema karikatyyri nähdään tietyissä peleissä pelihahmona, kuten "Wii Sportsissa". Mii-hahmon voi tallentaa Wii Remotelle ja viedä mukanaan toiselle Wiille .


title: Wii Menu

text: Mii-nimi on sanaleikki. Se muistuttaa englannin kielen sanaa "me" ([], ) ja se saadaan Wii-sanasta kääntämällä w-kirjain ylösalaisin.


title: Wii Menu

text: "Photo Channel"in avulla voi katsella SD-muistikortilla olevia tai sähköpostitse vastaanotettuja valokuvia (JPEG) ja videoita (MJPEG). Sisäänrakennetun muokkaustoiminnon avulla kuviin voi lisätä merkintöjä ja efektejä sekä myös luoda mosaiikkeja, kuvaesityksiä ja palapelejä. Muokatut kuvat voi tallentaa Wiille tai lähettää muiden Wii-konsoleille Message Boardin avulla. (Wii ei tallenna SD-muistikortilla olevien tietojen päälle.) Laitteen ohjekirjan mukaan Photo Channel tukee seuraavia tallennusformaatteja:


title: Wii Menu

text: JPEG-tiedostojen resoluutio voi olla maksimissaan 8192×8192. Videotiedostojen (.mov tai .avi) täytyy olla OpenDML MotionJPEG (MJPEG) -formaatissa ja tarkkuudeltaan enintään 848×480 pikseliä. (Useimmat digitaalikamerat käyttävät jotakin tämän formaatin muunnelmaa videoissaan.)


title: Wii Menu

text: Valinnallinen päivitys Photo Channeliin tuli saataville 10. joulukuuta 2007. Sillä saa vaihdettua Wii Menun Photo Channelin tunnuskuvan halutuksi SD-kortin tai Message Boardin kuvaksi. Muita muutoksia oli MP3-tiedostomuodon korvaaminen AAC:lla. Päivitys lisäsi myös MPEG-4-tiedostojen tuen .m4a-tiedostomuodolla. Version 1.1 voi korvata versiolla 1.0 poistamalla sen kanavien valikosta Data Management -kohdasta. Konsolit, jotka on myyty päivityksen julkaisun jälkeen, sisältävät automaattisesti version 1.1, ja niitä ei voi palauttaa versioon 1.0.


title: Wii Menu

text:
Wii Shop Channelillä käytetään Wii Point -valuuttaa.
Maaliskuun 2018 jälkeen, Wii-pisteiden lisääminen poistettiin.
Käyttäjä voi vielä käyttää pisteitään peleihin.
Tammikuussa 2019, Wii Shop Channel sammutetaan pysyvästi. Sen jälkeen käyttäjät voivat vielä uudelleenladata pelejä ja ilmaisia kanavia mutta sekin loppuu jossain vaiheessa Nintendon mukaan.
100 Wii-pisteen arvo on 1 €. Valuutan avulla voi ladata uusia kanavia ja videopelejä Virtual Consolelle. Joidenkin Wii Shop Channeliltä ladattavien pelien pelaamiseen tarvitaan Wii Classic- tai GameCube-ohjain. Virtual Console -pelit WiiShop Channelillä päivitetään Pohjois-Amerikassa maanantaisin kello 24:00 ja Euroopassa perjantaisin kello 12:00 Greenwichin aikaa. Wii Shop Channelin avulla voi myös ladata Operan kehittämän selaimen, jota käytetään Internet Channelillä. Tämä on Yhdysvalloissa Wii Ware -nimen alla, kun taas Euroopassa Wii Software -nimen alla.
Wii Softwaressa on tällä hetkellä ladattavana ilmaiseksi Wii Internet Channel.
Pelien hinnat ovat lähes samat jokaisella alueella: Forecast Channel (sääkanava) näyttää sääraportit ja -ennusteet, joita voi ladata konsolille WiiConnect24:n avulla . Forecast Channel näyttää näkymän maapallosta, jota liikuttamalla käyttäjät voivat katsoa eri alueiden säätietoja. Forecast Channelin tarjoamiin tietoihin lukeutuvat senhetkinen säätila, UV-indeksi, päivän yleinen säätila, huomisen ennuste ja viiden päivän ennuste. Forecast Channel tuli ensi kertaa saataville 20. joulukuuta 2006. Kanavaa voi joissakin peleissä käyttää hyväksi säätilojen simuloimisessa riippuen pelaajan kotialueesta. Ensimmäinen peli, joka käyttää tätä ominaisuutta hyväkseen, on "Madden NFL 07".


title: Wii Menu

text: "News Channel" -kanavan (uutiskanava) kautta käyttäjät saavat selville uutiset ja ajankohtaiset tapahtumat. Uutiset päivittyvät ja ovat nähtävissä WiiConnect24:n ja internetyhteyden avulla. Kuten Forecast Channelillä, myös News Channelillä on maapallonäkymä.


title: Wii Menu

text: Virtual Console on Xbox Live Arcaden tapainen verkkopalvelu, jonka kautta pelaaja voi ladata maksua vastaan paitsi Nintendo Entertainment Systemin, Super Nintendo Entertainment Systemin ja Nintendo 64:n, myös Sega Mega Driven ja Hudson Softin / NEC:n PC Enginen pelejä. Hankitut pelit näkyvät itsenäisinä kanavina käyttöliittymässä.


title: Wii Menu

text: Konsolin julkaisun yhteydessä oli saatavilla valikoima useita pelejä, ja pelilistaa laajennetaan säännöllisin väliajoin. Esimerkiksi 19. marraskuuta 2006 tapahtuneen Yhdysvaltojen julkaisun ja vuoden 2006 lopun välillä julkaistiin yhteensä 33 peliä.


title: Wii Menu

text: Internet Channel on Nintendo DS -selaimen kanssa samankaltainen Operan kehittämä verkkoselain, jonka betaversio julkaistiin 22. joulukuuta 2006. Selaimen täysiversio on julkaistu huhtikuussa 2007, ja se maksaa 500 pistettä. Verkkoselain tallennetaan Wiin nopealle lukumuistille, joka mahdollistaa käynnistyksen sekuntien sisällä, ja se tukee muun muassa JavaScriptiä, AJAX:ia ja Flash 7:ää. Verkkoselaimen lisäksi Wii hyödyntää Operan ulkoasumoottoria, Prestoa, verkkoperäisissä sovelluksissa kuten Wii Shop Channelissä.


title: Wii Menu

text: Mii Contest Channel (Amerikassa ja Japanissa Check Mii Out Channel) on Shop Channeliltä ilmaiseksi ladattava kanava, jolla voi lähettää mii-hahmoja muiden nähtäväksi ja katsella muiden tekemiä hahmoja. Kanavalla on myös mii-kilpailuja, joissa esimerkiksi etsitään joltakin pelihahmolta eniten näyttävää Miitä. Miit voi myös lähettää omalle Mii Plazalle. Kanava julkaistiin maailmanlaajuisesti 12. marraskuuta 2007.


title: Wii Menu

text: Everybody Votes Channel (”jokainen äänestää -kanava”) julkaistiin 13. helmikuuta 2007, ja sen voi ladata Wii Shop Channeliltä. Kanavan aktivointi vaatii ohjelmiston päivityksen. Everybody Votes Channelillä käyttäjä voi ottaa osaa äänestyksiin omalla miillään, joka rekisteröidään äänestäjäksi. Äänestettyään käyttäjä voi arvata, mikä äänestysvaihtoehdoista tulee olemaan suosituin äänestäjien keskuudessa. Jokaisen miin äänestykset ja arvaukset tallennetaan, ja käyttäjä voi verrata omia veikkauksiaan muiden käyttäjien kanssa. Tilastosivulla voi katsoa, oliko arvaus oikein vai väärin, ja kuinka monta kertaa kyseinen mii on äänestänyt.


title: Wii Menu

text: Message Boardin avulla käyttäjät voivat jättää muille perheenjäsenille viestejä kalenterityyliselle viestitaululle menemättä verkkotilaan. Nämä viestit voi laittaa minkä tahansa päivän kohdalle kalenterissa. Tekstin kirjoittamisen lisäksi käyttäjät voivat lisätä viesteihin myös kuvia SD-muistikortiltaan. Käyttäjät voivat myös käyttää hyväkseen WiiConnect24:aa ja ystäväkoodeja vaihtaakseen viestejä ja kuvia muiden Wii-omistajien kanssa. On myös mahdollista lähettää viestejä sähköpostiosoitteisiin ja matkapuhelimiin (tekstiviestit). Wii-konsolien sähköpostitunnus on muotoa w@wii.com. Jotta viestien vaihtaminen olisi mahdollista, osoitekirjaan on lisättävä ja hyväksyttävä kontakteja.


title: Wii Menu

text: Palvelun avulla pelaajat voivat myös saada uutta peleihin liittyvää tietoa. Ilmoitukset ohjelmistopäivityksistä ja peliuutisista tulevat Nintendolta. Reaaliaikainen peli, kuten "Animal Crossing", voi myös automaattisesti päivittää taulua. Message Board myös kerää automaattisesti tietoja pelatuista peleistä ja siitä, kuinka kauan niitä on pelattu. Ominaisuutta ei voi poistaa tai piilottaa alustamatta itse konsolia.


title: Ergotismi

text: Ergotismi on krooninen myrkytystila, jonka aiheuttaa rukiissa epäpuhtautena esiintyvä torajyvä. Ergotamiini ja muut torajyvän sisältämät alkaloidit häiritsevät verenkiertoa. Ergotismissa sormet, varpaat tai raajat mustuvat, menevät kuolioon ja irtoavat ilman verenvuotoa. Krooniseen torajyvämyrkytykseen liittyy myös muita oireita kuten päänsärkyä, pahoinvointia, sekavuutta, tajuttomuutta, oksentelua, ripulia, kouristuksia ja suonenvetoja.


title: Ergotismi

text: Lähdetiedoissa esiintyy ristiriitaisia tietoja siitä, milloin ergotismin syy selvisi. Ranskalainen tohtori Thuillier teki sairautta koskevat havaintonsa joko 1630 tai 1670.


title: Ergotismi

text: Syötäväksi tarkoitetun viljan torajyväpitoisuutta valvotaan nykyään tarkasti. Ergotismi voi nykyään aiheutua liiallisesta ergotamiinia tai muita torajyväalkaloideja sisältävien lääkevalmisteiden käytöstä.


title: Cristiano Zanetti

text: Cristiano Zanetti (s. 14. huhtikuuta 1977, Carrara) on italialainen jalkapalloilija, jonka pelipaikkana on puolustava keskikenttä. Zanetti edustaa Serie A:ssa pelaavaa Bresciaa.


title: Cristiano Zanetti

text: Zanetti on uransa aikana edustanut useita italialaisia jalkapallojoukkueita. Zanetti aloitti ammattilaisuransa vuonna 1993 Fiorentinassa, jossa hän pelasi kolme kautta. Fiorentinasta hän siirtyi alemmalle sarjatasolle Serie B:hen ja Venezian joukkueeseen. Seuraavan kauden hän pelasi Regginassa. Seuraavana kautena Zanetti pelasi taas Serie A:ta Internazionalen joukkueessa. Vähäisen peliajan takia Zanetti siirtyi hieman pienempään seuraan Cagliariin, jota hän edusti vuoden verran. Tämän jälkeen hän lähti kahden kauden mittaiselle visiitille AS Roman joukkueeseen, jossa hän voitti italian mestaruuden eli Scudetton vuonna 2001. Juventusta ennen hän oli palannut takaisin Milanoon ja Internazionaleen, jota hän edusti viiden kauden ajan.


title: Cristiano Zanetti

text: Zanetti on uransa aikana pelannut noin 300 virallista ottelua ja tehnyt niissä viisi maalia. Zanetti oli mukana myös Italian vuosien 2002 ja 2004 arvokisajoukkueissa.


title: Regiomontanus

text: Regiomontanus, tunnetaan myös nimellä Johannes Müller von Königsberg (6. kesäkuuta 1436 Königsberg, Baijeri, Pyhä saksalais-roomalainen keisarikunta – 6. heinäkuuta 1476 Rooma, Kirkkovaltio), oli merkittävä saksalainen matemaatikko, astronomi ja astrologi.


title: Regiomontanus

text: Vuonna 1475 Regiomontanus meni Roomaan tekemään paavi Sixtus IV:n kanssa kalenteriuudistusta. Gregoriaaninen kalenteri otettiin käyttöön sata vuotta hänen kuolemansa jälkeen.


title: Regiomontanus

text: Regiomontanus oli tunnettu kaikkialla Euroopassa jo elinaikanaan. Hänellä oli laaja kirjallinen tuotanto, mutta hän ehti toteuttaa vain osan suunnitelmistaan.


title: Regiomontanus

text: Kuussa on hänen mukaansa nimensä saanut Regiomontanuksen kraatteri.


title: Koskisyöksy

text: Koskisyöksy (tunnetaan myös nimellä WWR eli Wildwater Racing, lajin entinen virallinen nimi englanniksi, nykyään lajin nimi on Wildwater Canoeing) on freestylemelonnan ja koskipujottelun lisäksi koskimelonnan kolmas kilpailumuoto. Sen ensimmäiset MM-kilpailut pidettiin vuonna 1959. Koskisyöksyn periaate on yksinkertainen. Lähtö- ja maalilinjan välinen jokiosuus melotaan mahdollisimman nopeasti. Vain aika ratkaisee, joten kaikkein nopeinten melonut voittaa kilpailun. Koskisyöksyssä melojat lähetetään yksitellen väliaikalähdöillä.


title: Koskisyöksy

text: Koskisyöksyssä on kaksi muotoa: klassinen rata ja sprinttikilpailu. Klassinen rata on sääntöjen mukaan maksimissaan 30 minuutin pituinen, mutta yleensä lasku kestää n. 12–20 minuuttia. Rata melotaan yhden kerran. Sprintti-kilpailuissa rata on 400-800 metriä pitkä ja se lasketaan kahteen kertaan. Tulokset muodostuvat laskujen yhteisajasta. Kansainvälisissä kilpailuissa radalla on oltava vähintään III-luokan koskia.


title: Koskisyöksy

text: Klassisen kilpailun osalta tarvitaan erinomaisia aerobisia fyysisiä ominaisuuksia (korkea hapenottokyky sekä erinomainen aerobinen kestävyys). Sprintti-kilpailuissa tarvitaan samantyylisiä fyysisiä ominaisuuksia kuin kanoottipujottelussa.


title: Koskisyöksy

text: Koskisyöksy, kuten kaikki koskimelonnan lajit, on tekninen laji. Hyvä koskisyöksyjä osaa ennakoida veden liikkeiden vaikutukset kanootin linjaan ja säätää koko ajan tempoa ja vetojen voimakkuutta sekä kanootin asentoa kosken virtausten mukaisesti. Koskisyöksyssä yritetään meloa nopeimmalla reitillä. Optimaalisen reitin valinnassa otetaan huomioon lyhyin reitti, nopein virta sekä esteet (kivet) ja hidasteet (tietynlaiset aallot, akanvirrat, stopparit, jne).


title: Koskisyöksy

text: Kuten pujottelussakin, koskisyöksyssä sarjat ovat K1, C1 ja C2, mutta naiset melovat vain K1-sarjassa. Koskisyöksyssä melotaan kiikkerillä kanooteilla ja koskien kohuissa on erittäin tärkeää hallita tasapainoa. Kanootit ovat kuitenkin tilavia, jolloin ne eivät sukella syvälle stoppareihin tai aaltoihin. Säännöt määrittelevät koskisyöksyssäkin kanoottien mitat. Esimerkiksi K1 on oltava enintään 450 cm pitkä, vähintään 60 cm leveä ja vähintään 11-kiloinen. WWR-kanootit ovat suuntavakaita eivätkä käänny helposti. Kanootteja ohjataan yleensä vain kallistamalla (Koskisyöksyssä ei käytetä peräsintä), mutta tarvittaessa käytetään myös ohjausvetoja. Esimerkiksi kanootti kääntyy oikealle kallistettaessa vasemmalle. Meloina käytetään ratamelonnasta tuttuja kuppimeloja.


title: Koskisyöksy

text: Suomessa järjestetään vuosittain koskisyöksyn SM-kilpailut. Kilpailumuotona on sprintti, klassinen tai molemmat, jolloin kilpailu käydään kahtena eri osakilpailuna. Vuonna 2009 järjestettiin Koskisyöksyn SM-kilpailut Kiiminkijoella 24.5. ja kilpailumuoto oli klassinen. Tällä hetkellä koskisyöksy ei ole kenenkään päälaji ja osallistujat ovat lähinnä slalommelojia. Merimelojien Kimmo Harikoski on ollut paras suomalainen koskisyöksyjä yltäen 5. sijalle MM-kilpailuissa 1996.


title: Arafuranmeri

text: Arafuranmeri on Uuden-Guinean etelä- ja Australian pohjoispuolella sijaitseva merialue. Se rajautuu lännessä Timorinmereen, luoteessa Bandan- ja Seraminmeri, idässä Torresinsalmi liittää sen Korallimereen.


title: Arafuranmeri

text: Arafuranmeren pinta-ala on 650 000 km².


title: Gateshead

text: Gateshead on kaupunki Koillis-Englannissa Tynejoen etelärannalla vastapäätä Newcastle upon Tynea. Vuonna 2001 kaupungissa arvioitiin olevan noin 78 403 asukasta. Koko Gatesheadin kunnan alueella on arviolta 200 000 asukasta.


title: Gateshead

text: Gateshead on perinteinen teollisuuspaikkakunta. Sen satamassa toimi vuodesta 1747 rauta-alan yritys Hawks and co., joka tuotti ankkureita, kettinkiä ja muuta järeää rautatavaraa.


title: Gateshead

text: Gatesheadia ja Newcastlea yhdistää kymmenen siltaa. Millennium-sillaksi kutsuttu jalankulkusilta vuodelta 2001 voidaan avata ja sulkea hydraulisella mekanismilla.


title: Gateshead

text: Gatesheadissa Gateshead International Stadiumilla järjestetään vuosittain British Grand Prix -yleisurheilukilpailut. Kilpailu oli vuonna 2010 osa Timanttiliigaa.


title: St Helens (Merseyside)

text: St Helens on kaupunki Pohjois-Englannissa, lähellä Liverpoolia. Vuoden 2001 väestönlaskennassa kaupungissa laskettiin olevan 102 629 asukasta, joista peräti 98,8 % ilmoitti olevansa "valkoisia brittejä".


title: St Helens (Merseyside)

text: Kaupungissa on ollut hiilikaivoksia, mutta ne suljettiin 1990-luvulle mennessä. Lasiteollisuuden merkitys työllistäjänä on vähentynyt. Kaivosteollisuuden muistoksi on pystytetty massiivinen monumentti "The Dream" vuonna 2009.


title: Timorinmeri

text: Timorinmeri on Intian valtamereen kuuluva merialue Timorin ja Australian välissä. Se on noin 480 kilometriä leveä ja pinta-alaltaan 610 000 km².


title: Timorinmeri

text: Timorinmeren syvin kohta, 3 300 metriä, sijaitsee meren pohjoisosassa. Suurin osa merestä on huomattavasti matalampaa, ja paikoin keskisyvyys on alle kaksisataa metriä.


title: Timorinmeri

text: Timorinmeressä sijaitsevat muun muassa Australian toiseksi suurin saari Melvillensaari sekä Ashmore- ja Cartiersaaret.


title: David Hyde Pierce

text: David Hyde Pierce (s. 3. huhtikuuta 1959 Saratoga Springs, New York) on Emmy-palkittu yhdysvaltalainen näyttelijä. Hänet tunnetaan parhaiten komediasarjasta "Frasier", jossa hän näytteli Niles Cranea, sarjan päähenkilön Frasier Cranen (Kelsey Grammer) veljeä. Pierce on voittanut roolistaan neljä kertaa Emmy-palkinnon.


title: David Hyde Pierce

text: Pierce kertoi toukokuussa 2007 olevansa homoseksuaali. Hän on naimisissa käsikirjoittaja-tuottaja-ohjaaja Brian Hargroven kanssa.


title: Týr Demo

text: Týr Demo on ensimmäinen studiojulkaisu färsaarelaiselta folk/viikinkimetalli-yhtye Týriltä. Se julkaistiin syksyllä 2000.


title: Grönlanninmeri

text: Grönlanninmeri on merialue Pohjoisella jäämerellä. Toisaalta joskus Grönlanninmerta luonnehditaan Atlantin sivumereksi, osaksi Atlanttia.


title: Grönlanninmeri

text: Pinta-alaltaan Grönlanninmeri on noin 1 205 000 neliökilometriä. Meren keskisyvyys on 1 450 metriä, ja syvin tunnetuin kohta on noin 4 800 metriä syvä.


title: Grönlanninmeri

text: Grönlanninmeri sijaitsee Grönlannin, Huippuvuorten sekä Norjanmeren ja Islannin välissä.


title: Grönlanninmeri

text: Kansainvälinen hydrografinen järjestö (IHO) määrittelee Grönlanninmeren rajat seuraavasti (1953):


title: Torresinsalmi

text: Torresinsalmi on noin 150 kilometriä leveä salmi Australian Queenslandin ja Uuden-Guinean välissä.


title: Torresinsalmi

text: Tiettävästi ensimmäisenä eurooppalaisena Torresinsalmella kävi Luis Váez de Torres vuonna 1606. Vuonna 1769 skotlantilainen Alexander Dalrymple nimesi salmen Torresin mukaan.


title: Torresinsalmi

text: Torresinsalmessa sijaitsee lukuisia saaria, jotka yhdessä muodostavat osana Queenslandia hallittavat Torresinsalmen saaret. Saarilla oli vuoden 2001 väestönlaskennassa 8 089 asukasta.


title: Torresinsalmi

text: Torresinsalmi on ollut Australian helmenkalastuksen keskusalue, nykyään alueella viljellään helmiä.


title: Rin

text: Rin () on fiktiivinen hahmo manga- ja animesarja Inuyashassa.


title: Rin

text: Rin on noin 8-vuotias tyttö ja kulkee Sesshōmarun, Jakenin ja Kohakun kanssa. Aiemmin hän asui pienessä kylässä eikä puhunut kenellekään. Ryövärit olivat tappaneet hänen perheensä, ja Rin oli tullut kokemiensa kauhujen vuoksi mykäksi. Myöhemmin sarjassa hän osoittautui hyvinkin puheliaaksi, mikä ärsyttää suunnattomasti Jakenia, jonka vastuulle Sesshoumaru usein Rinin sysää.


title: Rin

text: Rin esiintyy animessa ensimmäisen kerran jaksossa 35.


title: 420 (kannabiskulttuuri)

text: 420, 4:20 tai 4/20 on kannabiksen käyttäjien keksimä kansainvälinen kannabispäivä. Nimi viittaa kellonaikaan 16.20 (12-tuntisen esitystavan mukaan 4.20 p.m.). 420 voi tarkoittaa myös huhtikuun 20. päivää, joka merkitään yhdysvaltalaisessa päiväystavassa 4/20. Kyseisenä päivänä kannabiksen käyttäjillä on tapana kokoontua yhteen ja polttaa kannabista.


title: 420 (kannabiskulttuuri)

text: Erään itseään nimellä ”The Waldos” kutsuneen teiniporukan väitetään keksineen termin ”420” vuonna 1971 San Rafaelissa Kaliforniassa.


title: 420 (kannabiskulttuuri)

text: Ehkäisevän huumetyön järjestö Youth Against Drugs (YAD) on tuonut julkisuuteen 419-päivän, joka haastaa kannabista käyttävät puntaroimaan omaa käyttöä, sen hyötyjä ja haittoja. Teemapäivää vietetään 19.4. Vuonna 2017 kiinnitetään erityistä huomiota kannabiksen itselääkintään: järjestön mukaan on hyvä tiedostaa itselääkintään liittyvä riippuvuusriski.


title: How Far to Asgaard

text: How Far to Asgaard on färsaarelaisen viking/folk metal -yhtye Týrin ensimmäinen täyspitkä albumi. Sen julkaisi tammikuussa 2002 niin ikään färsaarelainen levy-yhtiö Tutl.Vuonna 2008 albumista julkaistiin toinen painos, joka sisälsi uuden kansitaiteen lisäksi kaksi bonuskappaletta; nimiltään "Ólavur Riddararós" ja "Stýrisvølurin", joilla laulajana toimi Allen Streymoy. Tässä vaiheessa yhtyeen levy-yhtiö oli jo Napalm Records.


title: Brenna O’Brien

text: Brenna O’Brien (s. 9. maaliskuuta 1991 Brampton, Ontario, Kanada) on kanadalainen näyttelijä, joka tunnetaan ääniroolistaan Rininä animesarja "Inuyashassa". Hän on näytellyt myös muun muassa Meghania televisiosarjassa "" ja esiintynyt sivuroolissa elokuvassa "".


title: Södra Hammarbyhamnen

text: Södra Hammarbyhamnen on yksi Ruotsin pääkaupungin Tukholman kaupunginosista. Se sijaitsee Södermalmin kaupunginosa-alueella, Tukholman keskustan tuntumassa, Hammarby Sjö -järven itäisellä puolella. Vuonna 2004 siellä oli asukkaita 6 057. Pinta-alaltaan kaupunginosa on 1,20 neliökilometrin suuruinen.


title: Södra Hammarbyhamnen

text: Södra Hammarbyhamnenin alue on alun perin kuulunut Nackan kuntaan. Vuoden 1930 alussa se kuitenkin liitettiin Tukholman kaupunkiin, ja kaupunginosa siitä muodostettiin vuonna 1934.


title: Ólavur Riddararós

text: Ólavur Riddararós on färsaarelaisen folk/viikinkimetalli-yhtye Týrin single. Sen julkaisi lokakuussa 2002 levy-yhtiö Tutl.


title: Siltarumpu

text: Siltarumpu on tien, kevyen liikenteen väylän, liittymän tai rautatien alitse penkereen läpi rakennettu holvi, jonka kautta vesi pääsee virtaamaan penkereen toiselle puolelle. Rumpu rakennetaan tyypillisesti teollisesta valmisosasta, joka voi olla esimerkiksi terästä, PVC-muovia tai betonia.


title: Siltarumpu

text: Maanteiden tapauksessa siltarumpua voidaan kutsua maantierummuksi. Liikenneväyliä suunniteltaessa vesiväyliä ylitettäessä lasketaan väylän yläpuolisen vesistön valuma-alue ja arvioidaan maksimivirtaukset keväisin tulva-aikaan. Maksimivirtaus mitoittaa vaadittavan aukon. Pienemmillä virtausmäärillä voidaan käyttää erikokoisia rumpurakenteita, suuremmilla on rakennettava ylitystä varten suuriaukkoisempi silta.


title: Siltarumpu

text: Siltarummut voivat olla esteenä vaelluskalojen nousulle vesistöihin.


title: Huddersfield

text: Huddersfield on kaupunki Pohjois-Englannissa, Yorkshiren kreivikunnassa, Leedsin ja Manchesterin puolivälissä. Vuonna 2011 siellä oli 162 949 asukasta.


title: Huddersfield

text: Teollisen vallankumouksen aikoihin kaupunkilaisten elämää muutti ja rikastutti tekstiiliteollisuus, jonka raaka-aineita ja tuotteita kuljettamaan rakennettiin Huddersfieldin kanava. Kanavassa on Standedgen tunneli - Englannin pisin kanavatunneli. Kanava on korjattu virkistyskäyttöön, ja sitä pitkin voi tehdä veneretkiä.


title: Huddersfield

text: Kaupunki tunnetaan myös urheilusta. Rugbyn Rugby League on perustettu siellä. Huddersfield Town AFC menestyi maailmansotien välisenä aikana.


title: Media- ja viestintätieteellinen seura MEVI

text: Media- ja viestintätieteellinen seura Mevi ry. (aikaisemmin Tiedotusopillinen yhdistys TOY) on vuonna 1974 perustettu joukkoviestinnän ja median tutkijoiden järjestö. Sen kotipaikka on Tampere ja toimialueena koko Suomi. Yhdistyksen jäsenmäärä vuoden 2005 lopulla oli 513.


text: Media- ja viestintätieteellinen seura Mevi ry. edistää joukkoviestinnän ja median tutkimusta tiedeyhteisössä ja sen ulkopuolella. Yhdistys pitää yhteyttä alan suomalaisiin ja ulkomaisiin tutkijoihin, järjestöihin ja tutkimuslaitoksiin. Yhdistys seuraa Suomen viestintäoloja ja alan tutkimus- ja koulutuspolitiikkaa. Lisäksi yhdistys osallistuu joukkoviestinnästä ja mediasta käytävään julkiseen keskusteluun.


text: Yhdistys kuuluu Tieteellisten Seurain Valtuuskuntaan. Lisäksi yhdistys on Kultti ry:n eli Kulttuuri-, mielipide- ja tiedelehtien liiton sekä Tiedekustantajien liiton jäsen. Yhdistys on myös jäsen kansainvälisessä media- ja joukkoviestintätutkimuksen yhdistyksessä IAMCR:ssä sekä eurooppalaisessa viestinnän tutkimuksen ja opetuksen yhdistyksessä ECREA:ssa.


text: Suomen elokuvatutkimuksen seuran ja Prologos ry:n kanssa yhdistys järjestää Viestinnän tutkimuksen päiviä. Yhdistys tekee yhteistyötä myös pohjoismaisen tiedotustutkimuksen tietopalvelun Nordicomin kanssa. Yhdistys kustantaa yhdessä Nordicomin kanssa Media & viestintä -lehteä.


text: Media- ja viestintätieteellinen seura Mevi ry. oli aiemmin nimeltään Tiedotusopillinen yhdistys TOY ry. Nimi muutettiin yhdistyksen vuosikokouksessa 2013.


text: Yhdistyksen puheenjohtaja on Eliisa Vainikka Tampereen yliopiston Viestinnän, median ja teatterin yksiköstä.


title: Fédération Cynologique Internationale

text: Fédération Cynologique Internationale eli FCI on kansainvälinen koiranjalostusliitto, jonka toimisto sijaitsee Thuinissa, Belgiassa. Järjestön tavoitteena on tukea puhdasrotuisten koirien jalostusta ja käyttöä sekä edistää kansainvälistä koirayhteistyötä. Nykyään FCI:llä on 82 jäsenvaltiota, ja se on tunnustanut 337 koirarotua.


title: Fédération Cynologique Internationale

text: Kullakin rodulla on vastuumaana jokin jäsenvaltio, joka kirjoittaa rodulle rotumääritelmän. Yleensä kyseessä on rodun alkuperämaa. FCI vastaa määritelmän käännöksistä ja päivityksistä. Rotumääritelmät ja säännöt ovat saatavilla neljällä kielellä (englanniksi, espanjaksi, saksaksi ja ranskaksi). FCI-maissa koiranäyttelyiden tuomarit perustavat arvionsa näihin rotumääritelmiin.


title: Fédération Cynologique Internationale

text: FCI:n yleiskokous järjestetään vähintään joka toinen vuosi. Kullakin täysjäsenellä (eli valtiolla) on kokouksessa yksi ääni, ja yhdestä maasta kokoukseen saa osallistua korkeintaan kolme edustajaa. Täysjäsen voi myös edustaa äänestyksessä valtakirjalla toista täysjäsentä, korkeintaan kuitenkin vain yhtä. Järjestelmää on kritisoitu, koska suurilla koiramailla on kokouksessa yhtä suuri vaikutusvalta kuin pienilläkin, vaikka toiminta on esimerkiksi Euroopassa huomattavasti vilkkaampaa kuin muissa maanosissa. Järjestö saa Euroopasta myös suurimman osan rahoituksestaan, sillä FCI:n tärkein rahanlähde on kansainvälisistä näyttelyistä maksettava vero, jonka suuruus määräytyy suoraan koirien määrän mukaan.


title: Fédération Cynologique Internationale

text: Yleiskokouksen päätäntävaltaan kuuluvat muun muassa FCI:n yleisestä ohjelmasta päättäminen, jäsenten hyväksyminen ja erottaminen, jäsenmaksuista ja muista maksuista sekä FCI:n säännöistä päättäminen, FCI:n hallituksen jäsenten sekä yleiskokouksen ja maailmannäyttelyjen järjestäjämaiden valitseminen ja hallituksen toimintakertomuksen sekä talousarvion hyväksyminen. Päätösten tekemiseen tarvitaan vähintään yksinkertainen enemmistö, ja kokous on päätäntävaltainen siihen osallistuvien jäsenten lukumäärästä riippumatta.


title: Fédération Cynologique Internationale

text: FCI:n hallitukseen valitaan järjestön täysjäsenistä kuusi. Valinnan suorittaa yleiskokous neljäksi vuodeksi kerrallaan. Tämän lisäksi hallituksessa on edustaja kustakin maanosasta, jossa edellisenä vuonna on rekisteröity vähintään 60 000 koiraa. Hallitus kokoontuu ainakin kahdesti vuodessa. Sillä on ylin toimeenpanovalta, ja se laatii talousarvion sekä toimintakertomuksen yleiskokouksen hyväksyttäväksi. Se valitsee myös FCI:lle puheenjohtajan, varapuheenjohtajan ja rahastonhoitajan. Lisäksi FCI:llä on erilaisia pysyviä ja vaihtelevia toimikuntia, esimerkiksi rotumääritelmätoimikunta sekä näyttely- ja tuomaritoimikunta.


title: Fédération Cynologique Internationale

text: FCI:n toimivuutta kansainvälisenä koiranjalostuksen kattojärjestönä haittaa se, että tärkeimmät maat eli Iso-Britannia, Yhdysvallat ja Kanada ovat jättäytyneet sen ulkopuolelle. Myös toiminnan organisointi on vielä paljolti lapsenkengissään verrattuna esimerkiksi Yhdysvaltain kennelliittoon (American Kennel Club). Vaikeuksia aiheuttaa muun muassa se, että FCI:n ja muiden suurten kennelliittojen rotumääritelmät voivat poiketa huomattavastikin toisistaan, mikä haittaa kansainvälistä näyttelytoimintaa. Yhdysvaltalaiset ja britannialaiset rotumääritelmät ovat pysyneet pitkään muuttumattomina, mutta FCI:n rotumääritelmät voivat muuttua radikaalistikin rodun alkuperämaan oikkujen mukaan. Rotumääritelmien yhdenmukaistamisesta on keskusteltu, mutta neuvotteluissa ei ole saavutettu mainittavaa edistystä.


title: Fédération Cynologique Internationale

text: FCI perustettiin vuonna 1911. Tuolloin valtioista olivat mukana Saksa, Itävalta, Belgia, Ranska ja Alankomaat. "Société Centrale Canine de France" ja belgialainen "Société Royale Saint-Hubert" loivat järjestön uudelleen vuonna 1921, koska se oli hajonnut ensimmäisen maailmansodan aikana. Suomi liittyi FCI:een vuonna 1935.